PRITARTA

Klaipėdos miesto savivaldybės

tarybos 2013 m. kovo 28 d.

sprendimu Nr. T2-54

**KLAIPĖDOS MIESTO SAVIVALDYBĖS ADMINISTRACIJOS DIREKTORIAUS IR KLAIPĖDOS MIESTO SAVIVALDYBĖS ADMINISTRACIJOS 2012 METŲ VEIKLOS ATASKAITA**

Gerbiami savivaldybės tarybos nariai,

Vienas esminių mano, kaip direktorės, siekių 2012 m. buvo optimizuoti savivaldybės sistemoje veikiančių institucijų darbą, kad jis būtų efektyviau organizuojamas, o gyventojai būtų labiau patenkinti savivaldybės teikiamomis paslaugomis. Savivaldybė kartu su jos sistemoje veikiančiomis įstaigomis ir įmonėmis yra didžiausia organizacija Klaipėdos mieste. Savivaldybės sistemoje veikia 123 biudžetinės įstaigos, kuriose dirba per 8 tūkst. darbuotojų, teikiančių miesto gyventojams viešąsias švietimo, kultūros, socialines, sporto ir kitas paslaugas. Taip pat savivaldybė yra 17 viešųjų įstaigų, teikiančių asmens sveikatos priežiūros, nemokamos turizmo informacijos, viešojo transporto organizavimo ir kitas paslaugas, dalininkė. Komunalines ir kitas paslaugas miesto gyventojams teikia savivaldybės akcinės ir uždarosios akcinės bendrovės.

2012 m. siekiant tobulinti savivaldybės kontroliuojamų įstaigų ir įmonių veiklą ir vadovaujantis savivaldybės tarybos patvirtintomis rekomendacijomis įstaigoms ir įmonėms rengti strateginius veiklos planus, buvo parengti visų savivaldybės kontroliuojamų įstaigų ir įmonių strateginiai veiklos planai. Mano įsakymu sudaryta komisija peržiūrėjo, įvertino įstaigų ir įmonių strateginius veiklos planus ir pateikė rekomendacijas dėl valdymo tobulinimo.

2012 m., pritarus savivaldybės tarybos kolegijai, mano įsakymu buvo patvirtinti Savivaldybės biudžeto pajamų optimizavimo bei Savivaldybės biudžeto pajamų didinimo planai, kuriuos Savivaldybės administracija nuosekliai įgyvendina. Reikia pasakyti, kad įgyvendinant aukščiau paminėtus planus, susiduriama su sunkumais – atskirų politikų ir visuomenės pasipriešinimu biudžetinio sektoriaus ir savivaldybės kontroliuojamų įmonių veiklos optimizavimui, taip pat su įstatymų ir kitų teisės aktų trūkumais, kai savivaldybėms yra suteikti per maži įgaliojimai veikti tam tikrose srityse arba, atvirkščiai, – nustatyta didelė atsakomybė, tačiau funkcijoms įgyvendinti skiriama labai mažai lėšų.

Savivaldybės administracijos įgyvendinamų veiklų ir darbų apimtis 2012 m. išliko didžiulė: vykdoma per 70 valstybės deleguotų ir savarankiškųjų funkcijų – nuo vaiko teisių apsaugos iki miesto gatvių priežiūros. 2012 m. vykdyta daugiau kaip 40 investicinių projektų, finansuojamų valstybės ir savivaldybės biudžetų, ES, kitų finansavimo šaltinių lėšomis, nemažai neinvesticinių ES finansuojamų projektų. Buvo vykdomi paruošiamieji darbai ir rengiamos paraiškos įvairioms institucijoms dėl finansavimo skyrimo naujiems projektams. Svarbiu pasiekimu laikyčiau tai, kad suteiktas valstybei svarbaus ekonominio objekto statusas Plaukimo baseino (50 m) su sveikatingumo centru projektui įgyvendinti ir 2013 m. skirtas finansavimas šio objekto techninei dokumentacijai parengti.

Džiugina savivaldybės finansiniai rezultatai – 2012 m. į savivaldybės biudžetą surinkta 17,9 mln. Lt daugiau nei patvirtinta metų pradžioje, tai leido padengti savivaldybės įsiskolinimus ir 2013 m. biudžete numatyti didesnį finansavimą prioritetinėms sritims.

2013 metais savivaldybės laukia nemažai iššūkių – bus teikiamas tvirtinti Klaipėdos miesto savivaldybės 2013–2020 metų strateginis plėtros planas, įvyks didelis sporto renginys – IX Pasaulio lietuvių sporto žaidynės, intensyviai rengiamasi 2014–2020 metų ES finansinės paramos laikotarpiui.

Kviečiu savivaldybės tarybos narius ir Savivaldybės administracijos darbuotojus susitelkti bendram darbui ir kartu puoselėti mūsų miestą – Klaipėdą.

Savivaldybės administracijos direktorė Judita Simonavičiūtė

Toliau pateikiama informacija apie Savivaldybės administracijos padalinių 2012 m. pasiektus rezultatus. Klaipėdos miesto savivaldybės 2012–2014 metų strateginio veiklos plano įgyvendinimo ataskaita pagal įgyvendinamų programų rodiklius pateikiama ataskaitos priede.

**I. SAVIVALDYBĖS ADMINISTRACIJOS STRUKTŪRA IR ŽMOGIŠKIEJI IŠTEKLIAI**

2012 m. gruodžio 31 d. nustatytas didžiausiasis leistinas pareigybių skaičius Klaipėdos miesto savivaldybės administracijoje buvo 380,5, iš jų: 262 valstybės tarnautojų ir 118,5 darbuotojų, dirbančių pagal darbo sutartį, pareigybės.

Vykdant Lietuvos Respublikos įstatymus ir kitus teisės aktus, 2012 metais buvo pakeista Savivaldybės administracijos organizacinė struktūra:

* panaikintas Civilinės saugos skyrius;
* Vaiko teisių apsaugos skyrius išskirtas iš Socialinių reikalų departamento kaip atskiras savarankiškas skyrius, pavaldus Savivaldybės administracijos direktoriui.

Per 2012 metus priimti į darbą 66 darbuotojai: 24 – pakaitiniai valstybės tarnautojai, 22 –valstybės tarnautojai, 2 priimti tarnybinio kaitumo būdu, 18 priimti pasirašant darbo sutartis. Buvo sudaryta 17 darbo sutarčių dėl darbo pareigybėse, neįeinančiose į didžiausią leistiną Klaipėdos miesto savivaldybės administracijos darbuotojų skaičių, t. y. darbui Savivaldybės administracijos vykdomuose projektuose.

Iš Klaipėdos miesto savivaldybės administracijos 2012 m. buvo atleisti: 31 darbuotojas, dirbantis pagal darbo sutartį (pasibaigus projektų įgyvendinimo laikotarpiui – 5, pasibaigus priėmimo terminui – 7, nuolatinių darbuotojų, dirbusių pagal darbo sutartis, – 19); 40 valstybės tarnautojų (27 pakaitiniai ir 13 nuolatinių darbuotojų).

Kvalifikacijos kėlimui 2012 m. buvo panaudota 7966 Lt, buvo apmokyta 20 asmenų. 3 valstybės tarnautojai išsilaikė kvalifikacijos atestatus, 5 valstybės tarnautojai išklausė įvadinį valstybės tarnautojų mokymą, 4 auditoriai dalyvavo mokymuose „Vidaus auditorių profesinių gebėjimų tobulinimas“, 3 finansininkai dalyvavo seminare „Viešojo sektoriaus subjektų finansinių ataskaitų ir rinkinių konsolidavimo metodikos ir jos pakeitimų pristatymas“, taip pat valstybės tarnautojai dalyvavo seminaruose teisės, viešųjų pirkimų temomis. 50 darbuotojų dalyvavo nemokamuose profesinio tobulinimo seminaruose.

Vykdant projekto „Klaipėdos regiono savivaldybių administracijų darbuotojų ir savivaldybių tarybų narių mokymai“ veiklas, 2012 metais buvo apmokyti 188 Klaipėdos miesto savivaldybės administracijos darbuotojai.

2012 m. buvo pradėti 3 tarnybiniai patikrinimai dėl galimo tarnybinio nusižengimo tyrimo, 2 valstybės tarnautojai buvo pripažinti padarę tarnybinį nusižengimą, jiems skirtos pastabos. Pradėtas 1 tyrimas dėl drausmės pažeidimo. Buvo pripažinta, kad padarytas darbo drausmės pažeidimas ir skirta nuobauda – pastaba.

**II. STRATEGINIS PLANAVIMAS**

2012 m. Savivaldybės administracijos darbas buvo organizuojamas vadovaujantis Klaipėdos miesto plėtros strateginiu planu 2007–2013 m. bei kitus savivaldybės tarybos patvirtintus strateginio planavimo dokumentus. Įgyvendinant Klaipėdos miesto plėtros strateginį planą, pasiekta neblogų rezultatų – 2012 m. atlikta stebėsena parodė, kad 2011 m. buvo vykdoma 82,9 proc. suplanuotų veiksmų.

2012 m. buvo rengiamas Klaipėdos miesto savivaldybės 2013–2020 metų strateginio plėtros plano projektas. 2012 m. balandžio mėnesį įvyko konferencija, kurioje buvo pristatyta Klaipėdos miesto ekonominės, socialinės, infrastruktūros analizė, gyventojų apklausos rezultatai, užsienio miestų strateginio planavimo patirtys. Mero 2012 m. vasario 21 d. potvarkiu (Nr. M-13) buvo sudarytos 5 darbo grupės Klaipėdos miesto savivaldybės 2013–2020 metų strateginio plėtros plano projektui parengti: asmens ir visuomenės saugumo, socialinių reikalų ir sveikatos srities; švietimo, kultūros, sporto ir jaunimo reikalų srities; verslo ir turizmo srities; savivaldybės teikiamų paslaugų bendrojo administravimo srities. 2012 m. gegužės–gruodžio mėnesiais vyko šių darbo grupių seminarai, kurių metu buvo formuluojami Klaipėdos miesto vizijos aspektai, miesto plėtros prioritetai, tikslai, uždaviniai ir priemonės. 2012 m. lapkričio mėnesį miesto visuomenei buvo pristatyta Klaipėdos miesto savivaldybės 2013–2020 metų strateginio plėtros plano koncepcija, kurią 2012 m. gruodžio 20 d. sprendimu Nr. T2-315 patvirtino savivaldybės taryba.

Klaipėdos miesto savivaldybės 2012–2014 metų strateginio veiklos plano įgyvendinimo 2012 m. stebėsenos rezultatai rodo, kad pagal planuotus terminus įvykdyta 65,34 proc., iš dalies įvykdyta – 28,97 proc., neįvykdyta – 5,68 proc. programų priemonių. Pagrindinės vėlavimo įgyvendinti programų priemones priežastys: užsitęsusios Europos Sąjungos projektų paraiškų derinimo bei viešųjų pirkimų procedūros, užtrukusios teritorijų planavimo dokumentų rengimo procedūros.

**III. VIDAUS AUDITAS**

2012 metais Centralizuoto vidaus audito skyriaus darbuotojai Savivaldybės administracijos struktūriniuose padaliniuose ir administracijai pavaldžiose biudžetinėse įstaigose atliko 17 vidaus auditų, iš jų: 8 – Savivaldybės administracijos struktūriniuose padaliniuose, 9 – Savivaldybės biudžetinėse įstaigose: švietimo (13), kultūros (4), sporto (1) ir socialinėse (3). Atlikti 5 kompleksiniai (kai audito subjektai yra 4–6 įstaigos) vidaus auditai, susiję su viešųjų pirkimų, savivaldybės pastatų techninės priežiūros, socialinės pedagoginės pagalbos teikimo organizavimu ir vykdymu, kultūros įstaigų veiklos efektyvumo vertinimu ir kt.

Savivaldybės administracijos direktoriui ir audituotų subjektų vadovams buvo pateiktos 85 rekomendacijos: dėl biudžeto ir kitų lėšų apskaitos tvarkymo; personalo valdymo tobulinimo; savivaldybės strateginio planavimo sistemos tobulinimo, turto valdymo, naudojimo ir disponavimo juo racionalumo; sukurtos viešųjų pirkimų organizavimo ir vidaus kontrolės sistemos tobulinimo; savivaldybės pastatų techninės priežiūros organizavimo ir vykdymo; vieno langelio principu veikiančios administracinių paslaugų teikimo sistemos tobulinimo; audituojamų subjektų veiklos, valdymo tobulinimo; programoms įgyvendinti skirtų lėšų panaudojimo ekonomiškumo, efektyvumo, rezultatyvumo. Atlikus šių rekomendacijų įgyvendinimo kontrolę nustatyta, kad 2012 m. gruodžio 31 d.: 46 buvo įgyvendintos, 39 įgyvendinimas tęsiamas. Rekomendacijų, kurių įvykdymo terminas pasibaigė, įgyvendinimas siekė 94 proc.

Vienos iš rizikingiausių 2012 metais audituotų Savivaldybės administracijai pavaldžių biudžetinių įstaigų veiklos sričių – viešųjų pirkimų bei savivaldybės pastatų techninės priežiūros organizavimas ir vykdymas. Nustatyti atvejai, kai audituotose įstaigose viešųjų pirkimų organizavimo ir kontrolės tvarkos neišsamiai reglamentuotos (nepaskirti atsakingi asmenys, nenustatytos procedūros, neatskirtos sprendimų priėmimo ir kontrolės funkcijos; neparengtos ir nepatvirtintos standartinės dokumentų, susijusių su pirkimų vykdymu, formos; viešųjų pirkimų planavimas vykdytas netinkamai (pirkimų verčių nustatymui nekaupė informacijos apie vykdytus pirkimus, pirkimų planuose nenurodė būtinos informacijos); vykdydamos viešuosius pirkimus, įstaigos: nevykdė pirkimų CVP IS priemonėmis ir iš socialinių įmonių; nesudarė pirkimų ataskaitos ir jos neskelbė VPĮ nustatyta tvarka; nesilaikė pirkimo dokumentų rengimo ir pateikimo, teikėjų pateiktų pasiūlymų vertinimo, pirkimo sutarties sudarymo tvarkos; neįvertinus pirkimo vertės, netinkamai parinko pirkimo formą. Savivaldybės įstaigos neužtikrino tinkamo statinių techninės priežiūros organizavimo: 10 proc. įstaigų statinių priežiūros nevykdė, 68 proc. – vykdė nesilaikydami reglamento reikalavimų.

Apibendrinus 17 (septyniolikos) atliktų vidaus auditų rezultatus, audituotų subjektų vidaus kontrolė buvo įvertinta: 7 (septynių) – gerai, 9 (devynių) – patenkinamai, 1 (vieno) – silpnai.

**IV. VIEŠOSIOS TVARKOS UŽTIKRINIMAS**

2012 m. iš 14 savivaldybės tarybos patvirtintų taisyklių (nuostatų, aprašų) buvo kontroliuojamos 9. Viešosios tvarkos skyriuje buvo įsteigti papildomi darbuotojų etatai, tai leido sustiprinti viešosios tvarkos palaikymo funkciją. 2012 m. daug dėmesio buvo skiriama prevencijai – sistemingai buvo viešinamos skyriaus organizuojamų patikrinimų sritys ir asmenų administracinė atsakomybė už daromus teisės pažeidimus, prieš pradedant patikrinimus, buvo duodami įspėjamieji laikotarpiai.

2012 m. surašyti 18224 administracinių teisės pažeidimų (toliau –ATP) protokolai. ATP protokolų pasiskirstymas pagal kontroliuojamas sritis pateikiamas 1 lentelėje.

**1 lentelė. ATP protokolų pasiskirstymas pagal kontroliuojamas sritis 2011–2012 m.**

|  |  |  |
| --- | --- | --- |
| **Eil. Nr.** | **ATP protokolai pagal kontroliuojamas sritis** | **Skaičius** |
| **2011 m.** | **2012 m.** |
| 1. | už automobilių statymo tvarkos mokamose vietose pažeidimus | 8000 | 17223 |
| 2. | už automobilių statymo tvarkos kiemuose pažeidimus | - | 478 |
| 3. | už Išorinės reklamos įrengimo taisyklių nesilaikymą | 33 | 361 |
| 4. | už Valstybės vėliavos iškėlimo tvarkos pažeidimus  | - | 70 |
| 5. | už Statinių tinkamos priežiūros ir Miesto tvarkymo bei švaros taisyklių pažeidimus | 7 | 34 |
| 6. | už Komunalinių atliekų tvarkymo taisyklių pažeidimus | - | 21 |
| 7. | už Prekybos ir paslaugų teikimo viešose vietose taisyklių pažeidimus | - | 19 |
| 8. | už Triukšmo prevencijos taisyklių pažeidimus | - | 6 |

Viešosios tvarkos skyriuje buvo išnagrinėta 2800 administracinių bylų, o Administracinėje komisijoje – 517 bylų.

Sustiprinta Valstybinės kalbos įstatymo laikymosi kontrolė. Per metus patikrinta apie 800 viešųjų užrašų išorinės reklamos projektuose. Pasiekta, kad patikrintoje miesto teritorijoje viešuosiuose užrašuose būtų vartojama valstybinė kalba.

Sistemingi patikrinimai Išorinės reklamos įrengimo taisyklių srityje davė teigiamų rezultatų: išorinės reklamos projektų pateikiama derinti tris kartus daugiau (palyginti 2012 metų 1 ir 4 ketvirčius), taip pat keičiasi išorinės reklamos mieste estetinis vaizdas, gausiau renkama vietinė rinkliava už leidimus išorinei reklamai.

Buvo sustiprinta apleistų pastatų ir teritorijų kontrolės funkcija. 2012 m. pasiekimai šioje srityje: sutvarkyta Strėvos g. 7 teritorija, tvarkomi Zauerveino g. 14 apleisti pastatai, nugriautas sandėliukas Puodžių g., tvarkoma buvusių sandėliukų užimta teritorija, sutvarkytas Minijos g. 19 pastatas, inicijuotas ieškinys dėl Naujosios Uosto g. 5A pastato nugriovimo, sutvarkyta Daržų g. 7 teritorija, Tvarkoma Turgaus a. 12 teritorija, rengiami nugriauti sandėliukai Donelaičio g. 12.

**V. VIEŠŲJŲ PIRKIMŲ ORGANIZAVIMAS**

2012 m. atliktas 321 viešasis pirkimas (atviri, supaprastinti atviri konkursai, mažos vertės pirkimai) bei sudaryti 8 vidaus sandoriai Viešųjų pirkimų įstatymo 10 straipsnio 5 dalies pagrindu. 2012 m. parengti 444 įsakymai (dėl konkurso sąlygų patvirtinimo, pirkimo procedūrų stabdymo ir kt.). Gauti 287 paklausimai iš konkursų dalyvių (dėl viešųjų pirkimų sąlygų, priimtų sprendimų ir kt.). Gautos 37 pretenzijos iš konkurso dalyvių (dėl viešųjų pirkimų sąlygų, Viešųjų pirkimų komisijos priimtų sprendimų ir kt.) bei atitinkamai priimti 37 sprendimai dėl jų tenkinimo ar atmetimo (26 pretenzijos atmestos kaip nepagrįstos, 11 pretenzijų patenkinta iš dalies). 2012 m. parengtos 209 viešojo pirkimo sutartys.

2012 m. peržiūrėtos Savivaldybės administracijos supaprastintų viešųjų pirkimų taisyklės, siekiant operatyviai vykdyti viešuosius pirkimus, tobulinti pirkimo procedūrų vykdymo procesą ir trukmę, parengtas Savivaldybės administracijos supaprastintų viešųjų pirkimų taisyklių naujos redakcijos projektas. 2012 m. pabaigoje pradėti vykdyti elektroniniai pirkimai.

**VI. INFORMACINĖS TECHNOLOGIJOS**

2012metais užbaigtas įgyvendinti projektas „Elektroninės demokratijos paslaugų piliečiams sukūrimas ir plėtra Klaipėdos regiono savivaldybių administracijose“. Pradėjo veikti atnaujintas internetinis tinklalapis www.klaipeda.lt, kuriame įgyvendintos elektroninės demokratijos priemonės: savivaldybės tarybos posėdžių vaizdo ir garso tiesioginė transliacija internetu; problemos mieste; teisės aktų ir jų projektų paieška ir peržiūra; el. peticija; el. bendruomenės forumas; el. apklausos.

Siekiant pagerinti pristatymų demonstravimą, posėdžių salėse stacionariai įrengti projektoriai. Įdiegtas belaidis tinklas, kuris suteikia galimybę savivaldybės tarybos nariams posėdžių metu naudotis internetu.

**VII. TEISĖS SKYRIAUS KURUOJAMA SRITIS**

Teisės skyrius 2012 metais kuravo 304 teismuose nagrinėjamos bylas, iš kurių 83 buvo iškeltos savivaldybės iniciatyva. Siekiant išspręsti kilusius ginčus taikiai, 2012 metais buvo sudaryta 11 taikos sutarčių. Užtikrinant įsiteisėjusių teismo sprendimų vykdymą, 2012 metais antstoliams buvo perduota 116 vykdomųjų raštų.

Pirminė teisinė pagalba suteikta 2702 pareiškėjams.

Organizuotas Klaipėdos miesto savivaldybei naudingų sutarčių su VĮ Valstybinio jūrų uosto direkcija, AB „Klaipėdos jūrų krovinių kompanija“, AB „Lietuvos geležinkeliai“ pasirašymas. Parengti Klaipėdos miesto savivaldybės tarybos veiklos reglamento pakeitimai, užtikrinantys efektyvesnį savivaldybės tarybos ir Savivaldybės administracijos darbą. Siekiant užtikrinti galimybę gyventojams išreikšti savo nuomonę savivaldybės reikalų tvarkymo klausimais, parengtas ir savivaldybės tarybos patvirtintas Klaipėdos miesto savivaldybės vietos gyventojų apklausos tvarkos aprašas.

**VIII. GYVENAMOSIOS VIETOS DEKLARAVIMAS**

2012 m. priimta 1911 išvykimo deklaracijų, 9305 atvykimo deklaracijos, 2375 prašymai įtraukti į gyvenamosios vietos neturinčių asmenų apskaitą, priimti 975 sprendimai taisyti, keisti ar naikinti gyvenamosios vietos deklaravimo duomenis. Išduotos 7637 pažymos apie deklaruotą gyvenamąją vietą, 2151 pažyma apie įtraukimą į gyvenamosios vietos neturinčių asmenų apskaitą.

Siekiant mažinti gyventojų srautus, buvo intensyviau skleidžiama informacija apie galimybę deklaruoti gyvenamąją vietą elektroniniu būdu (tinklalapyje [www.epaslaugos.lt](http://www.epaslaugos.lt)) – atnaujinta informacija savivaldybės interneto tinklalapyje, informacija pateikiama asmenims, norintiems iš anksto užsiregistruoti gyvenamosios vietos deklaravimui. Rezultatas – 2011 metais elektroniniu būdu pateiktų gyvenamosios vietos deklaracijų skaičius buvo 991 deklaracija, o 2012 metais – 2018 deklaracijų.

**IX. ARCHYVO VEIKLOS ORGANIZAVIMAS**

2012 m. likviduotų įmonių dokumentų saugyklų plotas sudarė 1600 m2, juose buvo saugoma 4290 tiesinių metrų likviduotų įmonių dokumentų. Per metus išnagrinėti 3225 asmenų prašymai išduoti juridinius faktus patvirtinančius dokumentus iš likviduotų juridinių asmenų fondų ir 732 prašymai išduoti juridinius faktus patvirtinančius dokumentus iš savivaldybės ir jos įstaigų dokumentų fondų.

**X. GYVENTOJŲ APTARNAVIMAS VIENO LANGELIO PRINCIPU**

Vykdant gyventojų aptarnavimą vieno langelio principu, per 2012 metus iš viso gauti ir užregistruoti 9427 fizinių ir juridinių asmenų prašymai, skundai, pranešimai, pasiūlymai. Išsiųsta 8550 atsakymų. Organizuoti gyventojų priėmimai pas Savivaldybės administracijos vadovus asmeniniais klausimais: Savivaldybės administracijos direktorė J. Simonavičiūtė priėmė gyventojus 56 kartus, Savivaldybės administracijos direktoriaus pavaduotojas V. Karmanovas – 9, Savivaldybės administracijos direktoriaus pavaduotoja A. Velykienė – 2.

Iš klaipėdiečių tribūnos savivaldybės tarybos posėdžio metu savo problemas ir pasiūlymus išsakė 25 gyventojai ir bendruomenės atstovai.

Siekiant tobulinti gyventojų aptarnavimą, įgyvendinamas ES finansuojamas projektas „Klaipėdos mesto savivaldybės paslaugų, teikiamų vieno langelio principu, tobulinimas“. 2012 m. pastatuose Liepų g. 11 ir Vytauto g. 13 sumontuota eilių valdymo įranga. 15 darbo vietų, kuriose asmenys aptarnaujami vieno langelio principu, įrengta kompiuterinė technika. Atliktos įstaigos parengimo aptarnauti vieno langelio principu konsultacinės paslaugos: paruošta ataskaita apie esamą situaciją, projekto apimties aprašymas, ataskaita apie paslaugų teikimo būklę, dokumentų tvarkymo procesų analizė. Atliktas dokumentų valdymo sistemos (DVS) integravimas, sukurta ir įdiegta informacinės sistemos integracinės platforma (ISIP) bei paslaugų valdymo informacinė sistema (PVS).

**XI. DOKUMENTŲ VALDYMAS**

2012 m. Savivaldybės administracija gavo ir užregistravo 13407 juridinių asmenų dokumentus, adresuotus savivaldybės institucijoms. Užregistruota ir išsiųsta juridiniams asmenims 5912 dokumentų, pasirašytų savivaldybės vadovų.

Užregistruoti 3038 Savivaldybės administracijos direktoriaus įsakymai veiklos klausimais ir 39 savivaldybės mero potvarkiai.

**XII. DALYVAVIMAS ORGANIZUOJANT RINKIMUS**

2012 m. vyko rinkimai į Seimą. Savivaldybės administracija organizavo 55 vietų politinei reklamai įrengimą, inventoriaus įsigijimą.

**XIII. JAUNIMO REIKALAI**

2012 m. paskelbti 2 jaunimo nevyriausybinių organizacijų programų (projektų) finansavimo iš Klaipėdos miesto savivaldybės biudžeto lėšų projektų konkursai. Įvertintos 37 projektų paraiškos, finansuota 21 projektų paraiška.

Įgyvendinant ES iš dalies finansuojamo projektus „Bendradarbiavimo tarp valstybinio ir nevyriausybinio sektorių skatinimas įgyvendinant integruotą jaunimo politiką“ bei „Integruotos jaunimo politikos plėtra“, buvo plėtojamos Atviros erdvės jaunimo centro (įkurto 2009 m.) veiklos. Atviros erdvės jaunimo centras į vykdomas veiklas 2012 m. įtraukė daugiau kaip 850 jaunų žmonių ir su jaunimu dirbančių įvairių sričių specialistų.

2012 m. gautas finansavimas Lietuvos ir Latvijos bendradarbiavimo tarp sienų programos projektui „Jaunas žmogus – tobulėjančios visuomenės garantas“ įgyvendinti. Projektas įgyvendinamas bendradarbiaujant su Liepojos jaunimo centru. Iš projekto lėšų 2013 m. numatoma įrengti garso ir vaizdo studijas Atviros erdvės jaunimo centre (I. Simonaitytės g. 24), organizuoti renginius, įvairius užsiėmimus jaunimui.

2012 m. suorganizuoti Klaipėdos miesto jaunimo apdovanojimai Klaipėdos piliavietės Karlo poternoje.

Organizuota tradicine tapusi Klaipėdos jaunimo politikos konferencija, kurioje buvo pristatyti Klaipėdos miesto savivaldybės jaunimo politikos plėtros kokybės vertinimo rezultatai ir plėtros tendencijos.

2012 m. pirmą kartą Klaipėdoje suorganizuotas nacionalinis jaunimo reikalų koordinatorių suvažiavimas.

Parengtas Jaunimo problemų sprendimo ilgalaikis planas (5 metams), į plano rengimo procesą įtraukti NVO atstovai, politikai, Savivaldybės administracijos ir įstaigų atstovus.

**XIV. VIEŠIEJI RYŠIAI**

2012 m. parengta ir išplatinta 1000 pranešimų žiniasklaidai apie kasdieninius savivaldybės gyvenimo įvykius, akcijas, renginius ir kt.; suorganizuotos 44 Savivaldybės administracijos direktoriaus spaudos konferencijos. Parengta ir vietos spaudoje (dienraštyje „Vakarų ekspresas“) publikuota 90 savivaldybės puslapių, kuriuose pateikti savivaldybės tarybos sprendimai, sprendimų projektai, norminiai aktai, aktuali savivaldybės administracijos padalinių informacija, įvairi kita savivaldybės veiklos medžiaga. Savaitraštyje „Klaipėda“ rusų kalba publikuota 50 puslapių su aktualia savivaldybės informacija.

2012 m. gegužės mėn. pradėjo veikti atnaujintas savivaldybės interneto tinklalapis. Jame pradėjo veikti nauja skiltis „lankytojų klausimai“. Per pusmetį gyventojai Savivaldybės administracijos darbuotojams ir vadovams pateikė per 50 įvairių klausimų, į kuriuos buvo sureaguota ir klausėjams pateikti atsakymai juos dominančiomis temomis.

Siekiant užtikrinti sėkmingą vidinę komunikaciją, buvo organizuojami renginiai savivaldybės darbuotojams: darbuotojų kūrinių paroda, Kovo 8-osios šventė, Savivaldos dienos šventė, Konstitucijos dienos paminėjimas, naujametis renginys.

**IV. FINANSŲ IR TURTO DEPARTAMENTAS**

Departamento pagrindinės veiklos kryptys yra: 1) savivaldybės politikos biudžeto, finansų ir turto valdymo, apskaitos ir mokesčių klausimais formavimas ir įgyvendinimas; 2) savivaldybės, asignavimų valdytojų biudžeto vykdymo, finansinių ataskaitų rinkinio ir kitų ataskaitų rengimo teisingumo ir pateikimo laiku užtikrinimas.

**Savivaldybės biudžeto pajamų surinkimas**

2012 m. Klaipėdos miesto savivaldybės biudžeto patvirtintas pajamų planas sudarė 369912,8 tūkst. Lt. Tikslinant 2012 m. savivaldybės biudžetą, pajamos padidintos 13351,6 tūkst. Lt. Per 2012 m. faktiškai gauta 387821,0 tūkst. Lt, arba 4556,6 tūkst. Lt daugiau nei planuota. Pajamų planas įvykdytas 101,2 proc. Detali savivaldybės biudžeto pajamų struktūra pateikiama 2 lentelėje.

**2 lentelė. Klaipėdos miesto savivaldybės 2012 m. biudžeto pajamų struktūra.**

| **Eil. Nr.** | **Pavadinimas** | **Patikslintas planas** | **Plano įvykdymas** | **Rezultatas (pasikei-timas +, -)** | **Įvykdyta procen-tais** |
| --- | --- | --- | --- | --- | --- |
| 1. | **Pajamos** | **376944,2** | **381504,5** | **4560,3** | **101,2** |
| 2. | **Mokesčiai** | **186111,5** | **191697,3** | **5585,8** | **103,0** |
| 3. | Gyventojų pajamų mokestis  | 141106,0 | 143775,3 | 2669,3 | 101,9 |
| 4. | Žemės mokestis | 980,0 | 1133,7 | 153,7 | 115,7 |
| 5. | Paveldimo turto mokestis | 240,0 | 301,1 | 61,1 | 125,5 |
| 6. | Nekilnojamojo turto mokestis | 22100,0 | 23614,9 | 1514,9 | 106,9 |
| 7. | Mokestis už aplinkos teršimą | 1400,0 | 1408,1 | 8,1 | 100,6 |
| 8. | Valstybės rinkliavos | 451,0 | 523,4 | 72,4 | 116,1 |
| 9. | Vietinės rinkliavos | 19834,5 | 20940,8 | 1106,3 | 105,6 |
| 10. | **Dotacijos** | **155041,3** | **154246,4** | **-794,9** | **99,5** |
| 11. | **Kitos pajamos** | **35791,4** | **35560,8** | **-230,6** | **99,4** |
| 12. | Palūkanos už depozitus  | 450,0 | 369,7 | -80,3 | 82,2 |
| 13. | Dividendai | 4291,0 | 4291,0 | 0,0 | 100,0 |
| 14. | Nuomos mokestis už valstybinę žemę ir valstybinio vidaus vandenų fondo vandens telkinius  | 7500,0 | 7648,9 | 148,9 | 102,0 |
| 15. | Mokesčiai už valstybinius gamtos išteklius  | 80,0 | 270,1 | 190,1 | 337,6 |
| 16. | Pajamos už prekes ir paslaugas | 4896,9 | 4529,2 | -367,7 | 92,5 |
| 17. | Pajamos už patalpų nuomą | 2546,1 | 3329,8 | 783,7 | 130,8 |
| 18. | Įmokos už išlaikymą švietimo, socialinės apsaugos ir kitose įstaigose | 14706,4 | 13406,5 | -1299,9 | 91,2 |
| 19. | Pajamos iš baudų ir konfiskacijos | 1091,0 | 1354,7 | 263,7 | 124,2 |
| 20. | Pajamos už leidimų ir kitų dokumentų išdavimą | 10,0 | 45,0 | 35,0 | 450,0 |
| 21. | Kitos pajamos | 120,0 | 180,8 | 60,8 | 150,7 |
| 22. | Kitos neišvardintos pajamos | 100,0 | 135,1 | 35,1 | 135,1 |
| 23. | **Sandoriai dėl materialiojo ir nematerialiojo turto bei finansinių įsipareigojimų prisiėmimas** | **1750,0** | **1862,8** | **112,8** | **106,4** |
| 24. | **Apyvartos lėšos biudžeto lėšų stygiui dengti** | **4370,2** | **4370,2** | **0,0** | **100,0** |
| 25. | **Iš kitų savivaldybių gautos mokinio krepšelio lėšos** | **200,0** | **83,5** | **-116,5** | **41,8** |
| 26. | **Iš viso** | **383264,4** | **387821,0** | **4556,6** | **101,2** |

**Savivaldybės biudžeto asignavimų panaudojimas**

 2012 metų patvirtintas asignavimų planas sudarė 381620,9 tūkst. Lt, patikslintas – 394972,5 tūkst. Lt, įvykdyta – 382368,7 tūkst. Lt, nepanaudota – 12603,8 tūkst. Lt. Asignavimų planas įvykdytas 96,8 proc. Tikslinant 2012 metų patvirtintą biudžetą, 2012 metų biudžeto asignavimų planas padidintas 13351,6 tūkst. Lt dėl biudžeto pajamų didinimo.

Didžiausia dalis nepanaudotų asignavimų: 6009,1 tūkst. Lt. – investicijų projektams finansuoti iš paskolų lėšų, 1822,3 tūkst. Lt – biudžetinių įstaigų pajamų įmokų (įvertinus likučių panaudojimą), 1438,2 tūkst. Lt – komunalinėms atliekoms surinkti ir tvarkyti, 1094,1 tūkst. Lt – specialių tikslinių dotacijų, 450,4 tūkst. Lt – Aplinkos apsaugos rėmimo specialiajai programai vykdyti (įvertinus likučių panaudojimą), 500,4 tūkst. Lt – palūkanoms už gautas paskolas ir kitoms išlaidoms susijusioms su paskolų aptarnavimu mokėti, 372,2 tūkst. Lt – Miesto urbanistinio planavimo programai vykdyti.

**Savivaldybės privatizavimo fondas**

Privatizavimo fondo lėšų likutis 2012 m. sausio 1 d. buvo 696,2 tūkst. litų, 2012 m. patvirtintas pajamų planas – 239,4 tūkst. Lt (planuotas ES finansinės paramos lėšų, kurios buvo laikinai panaudotos įgyvendinant projektą „Gamtos mokslų dėstymo kokybės gerinimas Vakarų Latvijoje ir Lietuvoje“, gavimas). Tvirtinant Privatizavimo fondo sąmatą, pajamos už privatizuojamus objektus neplanuotos, nes nebuvo pasirašyta privatizavimo sutarčių.

2012 metais į Privatizavimo fondą faktiškai gauta 777,1 tūkst. Lt pajamų, 537,7 tūkst. Lt daugiau nei planuota. Detali informacija pateikiama 3 lentelėje:

**3 lentelė. Privatizavimo fondo pajamos 2012 m., tūkst. Lt.**

|  |  |  |
| --- | --- | --- |
| **Eil. Nr.** | **Pajamų pavadinimas** | **Suma** |
| **1.** | **Kitos pajamos (banko palūkanos, privatizuojamų objektų registracijos mokesčiai)** | **2,5**  |
| **2.** | **Pajamos už privatizuojamus objektus** | **535,2** |
|  | Iš jų: |  |
| 2.1. | už 22,06 kv. m. negyvenamąją pagalbinę patalpą, esančią Debreceno g. 7, Klaipėdoje | 16,5 |
| 2.2. | už 11,58 kv. m. negyvenamąją pagalbinę patalpą, esančią Debreceno g. 7, Klaipėdoje  | 7,3 |
| 2.3. | už dalį vaikų klubo negyvenamųjų patalpų, esančių Kalnupės g. 1, Klaipėdoje | 195,1 |
| 2.4. | už dalies rūsio patalpas (38,69 kv. m.), esančias Baltijos pr. 115, Klaipėdoje | 7,3 |
| 2.5. |  už negyvenamąsias patalpas, esančias Sukilėlių g. 16, Klaipėdoje | 19,0\* |
| 2.6. | už 276,88 kv. m. ploto sporto mokyklos pastatą, esantį Danės g. 41, Klaipėda | 290,0 |
| **3.** | **ES finansinės paramos lėšos, kurios buvo laikinai panaudotos įgyvendinant projektą „Gamtos mokslų dėstymo kokybės gerinimas Vakarų Latvijoje ir Lietuvoje“** | **239,4** |
| **Iš viso:** | **777,1** |

(\*avansas, visa sutarties suma – 190,5 tūkst.)

Patvirtintas asignavimų iš Privatizavimo fondo planas 2012 metams – 921,9 tūkst. Lt, panaudota 614,3 tūkst. Lt, neįvykdyta 307,6 tūkst. Lt, iš jų: 19,4 tūkst. Lt – privatizuojamų objektų programoms rengti ir objektams parduoti bei nerentabiliai veikiančioms įmonėms likviduoti dėl mažesnio lėšų poreikio nei buvo planuota; 280,4 tūkst. Lt – projektui „Pedagoginių psichologinių tarnybų infrastruktūros, švietimo įstaigose dirbančių specialiųjų pedagogų, psichologų, logopedų darbo aplinkos modernizavimas“ įgyvendinti dėl neatliktų planuotų rangos darbų; 7,8 tūkst. Lt – liftui įrengti Klaipėdos „Medeinės“ mokykloje – sulaikytos lėšos iki darbų užbaigimo akto gavimo.

Privatizavimo fondo lėšų likutis 2013 m. sausio 1 d. sudarė 859,0 tūkst. Lt.

**Mokesčių administravimas**

Žemės nuomos mokesčio tarifai 2012 metams buvo nustatyti savivaldybės tarybos 2011 m. gruodžio 22 d. sprendimu Nr. T2-414. Šiuo sprendimu patvirtintas maksimalus 4 proc. tarifas už žemės, kurioje yra pripažinti apleisti ir netvarkomi pastatai, nuomą.

Pagerėjo žemės nuomos mokesčio surinkimo rodikliai – 2012 m. į savivaldybės biudžetą surinkta 7648,9 tūkst. Lt (2011 m. – 7366,8 tūkst. Lt).

Namų valdų administratoriams atsisakius be atlygio paskirstyti gyventojams žemės nuomos mokestį, buvo vykdomas šios paslaugos perėmimas. 2012 metais sudaryta 11 paslaugų teikimo sutarčių.

2012 m. suteiktos nekilnojamo turto mokesčio lengvatos 32 asmenims, bendra lengvatų suma – 82 549 Lt.

**Apskaita**

Siekiant įgyvendinti Lietuvoje vykdomos viešojo sektoriaus buhalterinės apskaitos ir finansinės atskaitomybės sistemos reformos keliamus tikslus, Savivaldybės administracija 2012 m. vykdė projektą „Klaipėdos miesto savivaldybės administracijos darbo organizavimo gerinimas tobulinant organizacinę struktūrą, finansinių išteklių ir veiklos valdymo procesus“. Vykdant minėtą projektą, 2012 m. išanalizuota esama savivaldybės finansinių išteklių ir personalo valdymo, apskaitos procesų, veiklos planavimo, valdymo ir atskaitomybės situacija. Parengtas Klaipėdos miesto savivaldybės finansinių išteklių ir personalo valdymo bei apskaitos veiklos modelio aprašas bei naujos metodinės priemonės apskaitos tvarkymui pagal VSAFAS: apskaitos vadovo projektas (jo sudėtyje yra apskaitos politika), sąskaitų plano projektas, operacijų vadovo projektas, finansinės atskaitomybės sudarymo tvarkos projektas, finansinės atskaitomybės sudarymo tvarkos aprašo projektas. Šie dokumentai bus naudojami tvarkant tiek Savivaldybės administracijos, tiek biudžetinių įstaigų buhalterinę apskaitą. 2012 m. spalį pasirašyta paslaugų pirkimo sutartis su informacinių sistemų diegėju. Sutarties objektas – Klaipėdos miesto savivaldybės administracijos finansų valdymo (FVAIS) ir apskaitos informacinės sistemos bei strateginio planavimo ir stebėsenos informacinės sistemos (SPSIS) sukūrimo ir įdiegimo paslaugos.Pagal šią sutartį sukurti programiniai sprendimai leis pagerinti Klaipėdos miesto savivaldybės administracijos veiklą, užtikrins veiklos kokybę bei leis efektyvinti veiklos planavimo ir stebėsenos procesus. Bus įdiegta programinė įranga, sukonfigūruotas duomenų migravimas ir integravimas su kitomis savivaldybės informacinėmis sistemomis, parengta darbo su naujai įdiegtomis sistemomis metodika, surengti darbo su sistema mokymai Savivaldybės administracijos darbuotojams.

**Savivaldybės turto valdymas**

Pagrindiniai duomenys apie savivaldybės valdomo turto vertę pateikiami 4 lentelėje.

**4 lentelė. Duomenys apie savivaldybės valdomą turtą 2011–2012 m.**

|  |  |  |  |
| --- | --- | --- | --- |
| **Eil. Nr.** | **Turto rūšis** | **Turto vertė (įsigijimo), Lt** | **Turto vertė (likutinė), Lt** |
| **2011** | **2012** | **2011** | **2012** |
| Savivaldybės nuosavybės teise valdomas turtas |
| 1**.** | Ilgalaikis materialusis ir nematerialusis turtas | 544 540 967,08 | 764 274 137,33 | 382 012 366,36 | 574 854 590,16 |
| 2. | Trumpalaikis turtas | 939 109,06 | 1 045 267,18 |  |  |
| 3. | Akcijos | 265 500 351,00 | 539 853 340,00 |  |  |
| Valstybės turtas, kurį patikėjimo teise valdo savivaldybė |
| 1. | Ilgalaikis materialusis ir nematerialusis turtas | 25 516.979,55 | 33 312 971,83 | 21 312 033,97 | 28 260 122,92 |
| 2. | Trumpalaikis turtas | 78 483,30 | 79 099,30 |  |  |

Duomenys apie savivaldybės nuomojamas ir perduotas panaudai negyvenamas patalpas pateikiami 5 lentelėje.

**5 lentelė. Savivaldybės nuomojami ir perduoti panaudai negyvenamieji pastatai, patalpos ir kiti objektai**

|  |  |  |
| --- | --- | --- |
| **Eil. Nr.** | **Pavadinimas** | **Plotas, m2** |
| **2011** | **2012** |
| **Pastatų, patalpų ir automobilių stovėjimo aikštelių nuoma** |
| 1. | Nuomojami pastatai ir patalpos | 1747,49 | 3110,04 |
| 2. | Nuomojamos automobilių aikštelės | 2587,7 | 2587,7 |
| **Negyvenamųjų patalpų perdavimas panaudai savivaldybės ilgalaikio materialiojo turto panaudos sutartimis** |
| 3. | Perduota viešosioms įstaigoms | 94 103,48 | 95903,24 |
| 4. | Perduota asociacijoms | 3681,33 | 7271,8 |
| 5. | Perduota partijoms | 514,54 | 386,9 |
| 6. | Perduota paramos ir labdaros fondams | 708,03 | 708,03 |
| 7. | Perduota valstybinėms institucijoms | 2725,61 | 2802,84 |
| 8. | Perduota krantinių | ilgis 80 m | ilgis 80 m |

2012 m. parengta 10 nekilnojamojo turto objektų privatizavimo programų. Skelbti 44 vieši aukcionai, iš jų 6 įvyko, neįvyko – 38. Privatizuoti 6 objektai, pasirašytos 6 notarinės pirkimo–pardavimo sutartys.

2012 m. privatizuota (parduota) 20gyvenamųjų patalpų. Nupirkta 16 vieno kambario butų socialinio būsto plėtrai ir 3 vieno kambario butai tremtiniams.

**Savivaldybės kontroliuojamų įmonių valdymas**

2011 m. lapkritį savivaldybės taryba patvirtino rekomendacijas įstaigoms ir įmonėms rengti strateginius veiklos planus. Vadovaujantis šiomis rekomendacijomis 2012 m. buvo parengti visų savivaldybės kontroliuojamų įmonių strateginiai veiklos planai. Savivaldybės administracijos direktoriaus įsakymu sudaryta darbo grupė įmonių ir įstaigų strateginiams planams analizuoti, įvertinti ir rekomendacijoms teikti, kurios nariai peržiūrėjo, įvertino ir pateikė rekomendacijas dėl įmonių valdymo tobulinimo.

Savivaldybės iniciatyva rengti įmonių strateginius planus buvo pristatyta gegužės mėnesį Klaipėdoje įvykusioje tarptautinėje konferencijoje „Efektyvus savivaldybių įmonių valdymas“. Konferencijoje dalyvavo Lietuvos Respublikos ūkio ministerijos atstovai, užsienio savivaldybių atstovai, kurie pristatė gerosios patirties pavyzdžius valstybės ir savivaldybių įmonių valdymo srityje.

2012 metais nutraukta SĮ „Žardės vaistinė“ koncesijos sutartis su UAB „Apotheca vaistine“ ir SĮ „Saulėtoji vaistinė“ bei SĮ „Juodasis erelis“ koncesijos sutartys su UAB „Naujakiemio vaistinė“. Likviduotos savivaldybės įmonės (SĮ) „Žardės vaistinė“, „Neringos vaistinė“, „Juodasis erelis“, „Saulėtoji vaistinė“ ir UAB „Poilsio parkas“. Koncesininkai padengė per visą koncesijos laikotarpį patirtus nuostolius (1 078 539 Lt). SĮ „Senasis turgus“ pertvarkyta į UAB „Senasis turgus“.

**XVI. INVESTICIJŲ IR EKONOMIKOS DEPARTAMENTAS**

Departamento pagrindinės veiklos kryptys yra šios: 1) investicinių projektų poreikio analizavimas, planavimas, galimybių studijų rengimas, investicinių projektų rengimas ir įgyvendinimas; 2) savivaldybei priklausančių nuosavybes teise objektų projektavimas, kapitalinis remontas, rekonstravimas, tiesimas ir statyba; 3) ryšių bei abipusiškai naudingo Klaipėdos miesto bendradarbiavimo su tarptautinėmis institucijomis ir organizacijomis palaikymas; 4) turizmo plėtros skatinimas; 5) sąlygų inovatyvaus verslo plėtrai sudarymas, rūpinimasis licencijų, leidimų išdavimu ir vartotojų teisių apsauga.

Investicijų ir ekonomikos departamentas dalyvavo įgyvendinant visas Klaipėdos miesto savivaldybės 2012–2014 metų strateginio veiklos plano programas – buvo atsakingas už investicinių projektų rengimą ir įgyvendinimą, koordinavo ir teikė metodinę pagalbą padaliniams rengiant ir įgyvendinant neinvesticinius ES projektus.

**Investicinių projektų rengimas ir įgyvendinimas**

2012 m. buvo įgyvendinama 30 ES lėšomis finansuojamų projektų. Visiškai įgyvendinti 5 projektai, 4 projektuose darbai baigti, tačiau nepatvirtinti galutiniai mokėjimo prašymai ir galutinės projekto įgyvendinimo ataskaitos. Išsamus projektų įgyvendinimo metu pasiektų rezultatų aprašymas pateikiamas 6 lentelėje.

2012 m. parengta ir pateikta 18 paraiškų ES paramai gauti, pasirašyta 14 finansavimo ir administravimo sutarčių (bendra projektų vertė – 35 299,8 tūkst. Lt). Informacija apie pateiktas paraiškas pateikiama 7 lentelėje.

Valstybės investicijų programai pateiktos 7 paraiškos finansavimui 2013 m. gauti (žr. 8 lentelę), finansavimas skirtas 3 projektams.

2012 m. buvo įgyvendinami investiciniai projektai, kuriems finansavimas buvo skirtas iš valstybės ir savivaldybės biudžetų, VĮ Klaipėdos valstybinio jūrų uosto, Kelių priežiūros ir plėtros programos bei kitų lėšų: Minijos g. nuo Sausio 15-osios g. iki Jūrininkų pr. rekonstrukcija; Lietaus ir ūkio nuotekų tinklų paklojimas bei kelio dangų įrengimas Melnragėje; Statybininkų prospekto tęsinio tiesimas nuo Šilutės pl. per LEZ teritoriją iki 141 kelio (Klaipėdos LEZ Lypkių gatvės tiesimas, I etapas); Smeltės gyvenvietės gatvių kapitalinis remontas; Naujo Mažosios Lietuvos istorijos muziejaus saugyklos pastato Didžioji Vandens g. 2, Klaipėdoje, statyba ir teritorijos sutvarkymas; Lifto įrengimas Klaipėdos 2-ojoje specialiojoje mokykloje; Klaipėdos centrinio stadiono Sportininkų g. 46 rekonstrukcija etapais; Klaipėdos miesto Lėbartų kapinių V-B, VI, VIII‑A, VII-B eilės ir kolumbariumo statybos darbų užbaigimas; Inžinerinės infrastruktūros statyba Dienovidžio ir Užlaukio gatvėse; Inžinerinės infrastruktūros statyba Bangų g. 4; Šiaurės pr. ir Kretingos g. sankryžos kapitalinis remontas.

2012 metais buvo parengtas Pilies tilto per Danės upę kapitalinio remonto techninis projektas, parengtos Sankryžos iš Butkų Juzės gatvės į S. Daukanto gatvę kapitaliniam remontui atlikti reikalingos schemos.

Bankrutavus darbus vykdžiusiam rangovui, neužbaigta planuota Lėbartų kapinių V‑B,VI,VIII-A, VII-B eilių ir kolumbariumo statyba, dėl lėšų trūkumo nebuvo pabaigta Klaipėdos universitetinės ligoninės centrinio korpuso operacinių rekonstrukcija, pasikeitus teisės aktams, norint pradėti Pamario g. rekonstrukcijos projektavimo darbams, tapo reikalingas miškotvarkos projektas, kuris 2012 metais buvo pradėtas rengti.

Buvo vykdomi paruošiamieji darbai nauju ES finansinės paramos įgyvendinimo laikotarpiu planuojamiems investiciniams projektams įgyvendinti:

1) užbaigta plaukimo baseino (50 m) su sveikatingumo centru galimybių studija, Vyriausybės nutarimu šiam projektui suteiktas valstybei svarbaus ekonominio objekto statusas, pasirašyta sutartis su Vidaus reikalų ministerija dėl projekto įgyvendinimo iki 2016 m.;

2) sprendžiama dėl tikslinių Klaipėdos miesto teritorijų išskyrimo – atlikta analizė, identifikuoti svarbiausi investiciniai projektai, preliminariai apsispręsta, kad 2014–2020 m., naudojant ES lėšas, bus kompleksiškai atnaujinama 180 ha teritorija, esanti tarp senamiesčio ir naujojo miesto centro.

**6 lentelė. ES lėšomis finansuojami projektai, kurie buvo administruojami 2012 metais.**

| **Sritis** | **Projekto pavadinimas** | **Projekto finansavimas** | **2012 m. pasiekti rezultatai** |
| --- | --- | --- | --- |
| Susisiekimas | J. Janonio gatvės dangų ir šaligatvių restauravimasVP2-4.4-SM-02-R-33-012 | **Bendra projekto vertė – 4 537,2 tūkst. Lt.** Iš jų:ES lėšos – 2 590,1 tūkst Lt;LRVB lėšos – 320,0 tūkst. LtKMS lėšos – 1 627,1 tūkst. Lt | Pateikta paraiška, pasirašyta finansavimo ir administravimo sutartis, pasirašyta rangos darbų sutartis. J. Janonio g. rekonstrukcijos darbų įvykdymas nuo darbų pradžios – 41 proc., vandentiekio tinklų – 73 proc., nuotekų tinklų – 54 proc., gatvės apšvietimo sutvarkymas – 41 proc. |
| Susisiekimas | Joniškės gatvės rekonstrukcija (I etapas)VP2-4.4-SM-02-R-33-013 | **Bendra projekto vertė –****8 919,9 tūkst. Lt.** Iš jų:ES lėšos –7 304,7 tūkst. LtLRVB lėšos – 902,4 tūkst. LtKMS lėšos – 1 712,8 tūkst. Lt | Pateikta paraiška, pasirašyta finansavimo ir administravimo sutartis, pasirašyta rangos darbų sutartis. Joniškės g. rekonstrukcijos darbų įvykdymas nuo darbų pradžios – 16 proc., kiti darbai – 5 proc., darbo projekto parengimas – 85 proc. |
| Susisiekimas | Klaipėdos LEZ susisiekimo infrastruktūros įrengimas (Švepelių g. rekonstrukcija ir geležinkelio atšakos statyba)VP2-2.4-ŪM-01-V-01-006 | **Bendra projekto vertė –** **9 567,1 tūkst. Lt. I**š jų**:**ES lėšos **–** 9 247,0 tūkst. LtKMS lėšos – 170,3 tūkst. LtKt lėšos – 149,8 tūkst. Lt  | Darbai baigti. Įrengta Švepelių g. važiuojamoji dalis su reikiama infrastruktūra – 9 999,4 kv. m. Pastatyta geležinkelio atšaka su reikiama infrastruktūra – 677,22 m. Išpirkti nuolatinių gyventojų, gyvenančių LEZ teritorijoje, sklypai – 7 sklypai (3,94 ha) |
| Miesto infrastruktūra | Mano socialinė atsakomybėLLIV-322 | **Bendra projekto vertė –** **611,8 tūkst. Lt. I**š jų**:**ES lėšos **–** 520,03 tūkst. Lt | Pasirašyta Europos teritorinio bendradarbiavimo tikslo programos projekto bendrojo finansavimo sutartis su Vidaus reikalų ministerija. Dalyvauta projekto 2 darbo grupėse, 2 videoseminaruose, konferencijoje, įvykdyti kanceliarinių prekių bei kompiuterio pirkimai |
| Švietimas | Klaipėdos Sendvario pagrindinės mokyklos Klaipėdoje, Tilžės g. 39 pastato modernizavimas (atnaujinimas)VP3-3.4-ŪM-04-R-31-038 | **Bendra projekto vertė –****3 375,2 tūkst. Lt.** Iš jų:ES lėšos – 2 274,3LRVB lėšos –401,3KMS lėšos – 699,6 | Pateikta paraiška, pasirašyta finansavimo ir administravimo sutartis, pasirašyta modernizavimo darbų sutartis bei techninės priežiūros paslaugų teikimo sutartis.Pakeista 1041 m2 langų, 47,98 m2 durų, apšiltinta fasado 993 m2, stogo dangos pakeista 549 m2. Rekonstruota 44 proc. apšvietimo ir elektros tiekimo sistemos |
| Švietimas | Klaipėdos Vitės pagrindinės mokyklos, Švyturio g. 2, pastato modernizavimas (atnaujinimas)VP3-3.4-ŪM-04-R-31-040 | **Bendra projekto vertė –****2 283,4 tūkst. Lt.** Iš jų:ES lėšos – 1 787,6 tūkst. LtLRVB lėšos – 315,5 tūkst. LtKMS lėšos – 180,3 tūkst. Lt | Pateikta paraiška, pasirašyta finansavimo ir administravimo sutartis, pasirašyta modernizavimo darbų techninės priežiūros sutartis bei pastato modernizavimo darbų su projektavimo paslauga sutartis. Vyksta projektavimo darbai |
| Švietimas | Klaipėdos „Santarvės“ pagrindinės mokyklos pastato rekonstrukcija VP3-3.4-ŪM-03-V-01-051 | **Bendra projekto vertė –**  **3 824,8 tūkst. Lt.** Iš jų:ES lėšos – 2 226,0 tūkst. LtLRVB lėšos – 392,8 tūkst. LtLR ŠMM lėšos – 226,2 tūkst. LtKMS lėšos – 979,8 tūkst. Lt | 2012 m. projektas įgyvendintas.Įvykdyta 100 proc. I ir II etapo energiją taupančių priemonių rekonstrukcijos darbų, finansuojamų ES lėšomis. Atlikta stogo rekonstrukcija, apšiltintos išorinės sienos, pakeista elektros instaliacija, rekonstruota šildymo sistema, pakeistas šilumos punktas, įrengta rekuperacinė vėdinimo sistema, rekonstruota karšto ir šalto vandentiekio sistema. Po inžinerinių sistemų rekonstrukcijos atlikti ir vidaus patalpų apdailos darbai: atliktas sporto salės ir kai kurių kabinetų remontas |
| Švietimas | Klaipėdos „Vėtrungės“ gimnazijos pastato rekonstrukcijaVP3-3.4-ŪM-03-V-01-053 | **Bendra projekto vertė – 3 897,8 tūkst. Lt**. Iš jų:ES lėšos – 1 762,7 tūkst. Lt LRVB lėšos – 311,1 tūkst. LtŠMM lėšos – 193,1 tūkst. LtKMS lėšos – 1 630,9 tūkst. Lt | 2012 m. projektas įgyvendintas.Įvykdyta 100 proc. I ir II etapo energiją taupančių priemonių rekonstrukcijos darbų, finansuojamų ES lėšomis. Atlikta stogo rekonstrukcija, apšiltintos išorinės sienos, pakeista elektros instaliacija, rekonstruota šildymo sistema, pakeistas šilumos punktas, įrengta rekuperacinė vėdinimo sistema, rekonstruota karšto ir šalto vandentiekio sistema. Po inžinerinių sistemų rekonstrukcijos atlikti ir vidaus patalpų apdailos darbai: atliktas sporto salės ir kai kurių kabinetų remontas |
| Švietimas | Klaipėdos Liudviko Stulpino pagrindinės mokyklos pastato Klaipėdoje Bandužių g. 4, energetinių charakteristikų gerinimas (pastato šiluminė renovacija)VP3-3.4-ŪM-03-V-04-035 | **Bendra projekto vertė –** **3 379,8 tūkst. Lt.** Iš jų:ES lėšos – 2 727,9 tūkst. LtLRVB lėšos – 651,9 tūkst. Lt | **2012 m. darbai baigti.** Projekto metu pakeista langų (350 vnt.), lauko durų (20 vnt.) – 100 %, apšiltinta 100 % fasado ir perdangų, 100 % stogo, rekonstruota 100 % šildymo sistemos, 100 % apšvietimo sistemos.Įrengta priešgaisrinė signalizacija, ventiliacijos sistema mokyklos valgykloje |
| Švietimas | Klaipėdos lopšelio-darželio „Obelėlė“ Valstiečių g. 10 pastato renovacijaVP3-3.4-ŪM-04-R-31 | **Bendra projekto vertė –** **2 277,1 tūkst. Lt.** Iš jų:ES lėšos – 1 205,9 tūkst. LtLRVB lėšos – 212,8 tūkst. LtKMS lėšos – 858,4 tūkst. Lt | **2012 m. darbai baigti.** Atlikta pastato šiluminė renovacija:apšiltintas stogas ir įrengta nauja danga, apšiltintas fasadas, rekonstruota šildymo sistema, pakeisti vidaus elektros tinklai, pakeistas šilumos punktas |
| Švietimas | Klaipėdos „Verdenės“ pagrindinės mokyklos pastato Kretingos g. 22 energetinių charakteristikų gerinimas (Nr. VP3-3.4-ŪM-03-V-04-009) | **Bendra projekto vertė – 2 707,5 tūkst. Lt.** Iš jų:ES lėšos – 1 911,1 tūkst. Lt.LR ŠMM lėšos – 230,0 tūkst. Lt.KMS lėšos – 566,4 tūkst. Lt | **2012 m. projektas įgyvendintas.** Įgyvendinant projektą pagrindinėje mokykloje pakeisti langai, apšiltintos sienos, cokolis ir atlikta fasado apdaila, apšiltintas stogas įrengiant naują dangą, atliktas šilumos punkto kapitalinis remontas bei šildymo sistemos rekonstrukcija, pakeista elektros instaliacija bei apšvietimo sistema, įrengta vėdinimo sistema, rekonstruota karšto vandentiekio sistema. Siekiant kompleksiškai renovuoti Klaipėdos „Verdenės“ pagrindinę mokyklą, atlikti ir vidaus patalpų apdailos darbai po inžinerinių sistemų rekonstrukcijos, įrengta priešgaisrinė signalizacija, atlikti vidaus buitinių nuotekų tinklų įrengimo darbai |
| Švietimas | Klaipėdos „Varpo“ gimnazijos pastato šiluminė renovacijaVP3-3.4-ŪM-04-R-31-017 | **Bendra projekto vertė –** **4 195,2 tūkst. Lt.** Iš jų:ES lėšos – 2 587,2 tūkst. LtLRVB lėšos – 456,6 tūkst. Lt KMS lėšos – 1 151,4 tūkst. Lt | Bankrutavus rangovui UAB „Adakris“, įvykdyti 2 viešieji pirkimai rangovui parinkti (elektros instaliacijos darbams ir bendrastatybiniams darbams (sienų šiltinimo ir šildymo sistemos renovacijai). Pasirašyta rangos darbų sutartis su UAB „Virdaleka“. Pakeisti langai – 336 vnt., durys – 19 vnt., apšiltintos sienos – 5264 m2, perdangos – 540 m2, rekonstruota apšvietimo sistema |
| Švietimas | Klaipėdos Adomo Brako dailės mokyklos pastato kapitalinis remontas (šiluminė renovacija) VP3-3.4-ŪM-04-R-31-029 | **Bendra projekto vertė –** **5 755,2 tūkst. Lt.** Iš jų:ES lėšos – 2 153,1 tūkst. LtLRVB lėšos – 380,0 tūkst. LtKMS lėšos – 3 222,1 tūkst. Lt | Pateikta paraiška, pasirašyta finansavimo ir administravimo sutartis, pasirašyta rangos darbų su projektavimu sutartis, darbų techninės priežiūros paslaugų sutartis. Patvirtintas techninis projektas, gautas statybos leidimas. Atlikta 17 % energiją taupančių priemonių diegimo darbų |
| Švietimas | Gamtos mokslų dėstymo kokybės gerinimas Vakarų Latvijoje ir Lietuvoje | **Bendra projekto vertė –** **1 523,4 tūkst. Lt.** Iš jų:ES lėšos – 1 294,9 tūkst. LtKMS lėšos – 228,5 tūkst. Lt | **2012 m. projektas įgyvendintas.** Klaipėdos Vytauto Didžiojo, „Vėtrungės“, Klaipėdos Hermano Zudermano gimnazijose biologijos, chemijos, fizikos, matematikos, informacinių technologijų kabinetų įrengimas (remontas) bei aprūpinimas reikiama įranga (interaktyviomis lentomis, kompiuteriais, projektoriais ir kt.) bei baldais pažangiam gamtos mokslų dalykų dėstymui. Surengti seminarai, konferencijos, mokytojams apie gamtos mokslų dėstymo patirtį skirtingose šalyse ir kt.Atlikta galimybių studija dėl naujos mokyklos įkūrimo su gamtos mokslų centru Klaipėdoje  |
| Socialinė parama | Patalpų (Debreceno g. 48) pritaikymas dienos centro vaikams iš socialinės rizikos šeimų ir trumpalaikės socialinės ir krizių įveikimo pagalbos skyriaus veiklai (BĮ Klaipėdos miesto šeimos ir vaiko gerovės centras)VP3-2.4-SADM-01-R-32-002 | **Bendra projekto vertė –** **1 825,8 tūkst. Lt.** Iš jų:ES lėšos – 1 448,0 tūkst. LtKMS lėšos – 377,8 tūkst. Lt | **2012 m. projektas įgyvendintas**. Projekto metu rekonstruotose patalpose, adresu: Debreceno g. 48, Klaipėda, įkurti du nauji struktūriniai nestacionarių socialinių paslaugų padaliniai – darbo su socialinės rizikos šeimomis skyrius ir vaikų dienos centras. Rekonstruotos dalies plotas – 975,28 m2. Nupirkti visi reikalingi baldai, nupirkta buitinė technika, kompiuterinė technika (18 kompiuterių su programine įranga), biuro technika, sporto įranga |
| Socialinė parama | Socialinių paslaugų moterims, patyrusioms smurtą šeimoje ar nukentėjusioms nuo prekybos žmonėmis, plėtra, steigiant moterų krizių centrąVP3-2.4-SADM-01-R-32-001 | **Bendra projekto vertė–****3 151,9 tūkst. Lt.** Iš jų:ES lėšos – 1 806,0 tūkst. LtKMS lėšos – 345,9 tūkst. LtKt lėšos (Esperseno fondas) – 1 000,0 tūkst. Lt | Atlikti vidaus buitinių nuotekų, apsauginės signalizacijos, gaisrinės signalizacijos, telekomunikacijų tinklų įrengimo darbai, aplinkos sutvarkymo ir apšvietimo darbai.Nupirkti baldai ir kompiuterinė technika. 2013 m. pradžioje objektas valstybinės komisijos pripažintas tinkamu naudoti |
| Socialinė parama | Senyvo amžiaus asmenų dienos socialinės globos centras (Kretingos g. 44, Klaipėda)VP3-2.4-SADM-01-R-31-003 | **Bendra projekto vertė–****2 237,9 tūkst. Lt.** Iš jų:ES lėšos – 1 902,2 tūkst. LtKMS lėšos – 335,7 tūkst. Lt | Pasirašyta paslaugų teikimo sutartis dėl statinio projekto ekspertizės. Pasirašyta paslaugų teikimo sutartis dėl pastato rekonstrukcijos techninio projekto parengimo ir projekto vykdymo priežiūros. Gautas projekto bendrosios ekspertizės aktas – techninis projektas atitinka esminius statinio reikalavimus, projekto rengimo dokumentų reikalavimus ir kitų statybos teisės aktų reikalavimus. Techninis projektas bei jo rodikliai patvirtinti |
| Socialinė parama | Suaugusių asmenų su psichine negalia dienos socialinės globos centras (Kretingos g. 44, Klaipėda)VP3-2.4-SADM-01-R-31-010 | **Bendra projekto vertė –****1 943,6 tūkst. Lt.** Iš jų:ES lėšos – 1 652,1 tūkst. LtKMS lėšos – 291,5 tūkst. Lt | Pasirašyta paslaugų teikimo sutartis dėl statinio projekto ekspertizės, paslaugų teikimo sutartis dėl pastato rekonstrukcijos techninio projekto parengimo ir projekto vykdymo priežiūrosGautas projekto bendrosios ekspertizės aktas – techninis projektas atitinka esminius statinio reikalavimus, projekto rengimo dokumentų reikalavimus ir kitų statybos teisės aktų reikalavimus. Techninis projektas bei jo rodikliai patvirtinti |
| Socialinė parama | Suaugusių asmenų su protine negalia dienos socialinė globos centras (2 spec. mokykla, III a.)VP3-2.4-SADM-01-R-31-006 | **Bendra projekto vertė –****2 010,9 tūkst. Lt.** Iš jų:ES lėšos – 1 709,3 tūkst. LtKMS lėšos – 301,6 tūkst. Lt | Pasirašyta paslaugų teikimo sutartis dėl statinio projekto ekspertizės. Atlikta techninio projekto ekspertizė. Techninis projektas bei jo rodikliai patvirtinti. Pradėtos vykdyti viešųjų pirkimo procedūros projekto rangovui parinkti  |
| Turizmas | Esamų Klaipėdos pilies princo Frydricho ir princo Karlo bastionų rekonstrukcija, išvystant Mažosios Lietuvos muziejųVP3-1.3-ŪM-02-V-03-001 | **Bendra projekto vertė –****3 844,5 tūkst. Lt.** Iš jų:ES lėšos – 1 495,2 tūkst. LtKMS lėšos – 2.349,3 tūkst. Lt | Pateikta paraiška, pasirašyta projekto finansavimo ir administravimo sutartis, pasirašyta rangos darbų sutartis. Gautas leidimas darbams bei leidimas atlikti kultūros paveldo objekto tvarkomuosius paveldosaugos darbus.Atlikta 28 proc. tvarkybos darbų |
| Turizmas | Apgyvendinimo paslaugų plėtra Klaipėdoje, įrengiant kempingą pajūryje, II etapas. Stacionarių namelių poilsiui Girulių kempinge įrengimasVP3-1.3-ŪM-05-R-31-012 | **Bendra projekto vertė –****567,1 tūkst. Lt.** Iš jų:ES lėšos – 348,8 tūkst. LtKMS lėšos – 218,3 tūkst. Lt | Pateikta paraiška, pasirašyta finansavimo ir administravimo sutartis, pasirašyta poilsio namelių kempinge Šlaito g. 3, Klaipėdoje, statybos darbų sutartis. Parengtas techninis projektas. Atlikti poilsio namelių pamatų įrengimo darbai |
| Kultūra | Projekto „Kultūros fabrikas“ (buvusio tabako fabriko pritaikymas kultūros ir verslo reikmėms bei viešajam sektoriui) įgyvendinimasVP2-2.2-ŪM-02-V-01-006 | **Bendra projekto vertė –****13 326,8 tūkst. Lt.** Iš jų:ES lėšos – 8 154,7 tūkst. Lt  | Atlikta techninio projekto korektūra ir jo ekspertizė. Atlikta apie 35 proc. statybos darbų.Pagal savivaldybės tarybos patvirtintą papildomą finansavimą atlikti 2 papildomų darbų pirkimai už 1 740,0 tūkst. Lt |
| Aplinkosauga | Kuršių marių akvatorijos prie Ledų rago (laivų kapinių) išvalymasVP3-1.4-AM-04-R-31-008 | **Bendra projekto vertė –****6 767,7 tūkst. Lt.** Iš jų:ESlėšos **–** 6 090,9 tūkst. LtKMS lėšos – 676,8 tūkst. Lt | Parinktas rangovas Kuršių marių akvatorijos prie Ledų rago valymo ir tvarkymo darbams atlikti. Parinktas paslaugų teikėjas išvalymo paslaugų priežiūros darbams atlikti |
|  | Apleisto pastato – kiaulidės Kretingos g. 86, Klaipėda nugriovimasVP3-1.4-AM-06-R-32-001  | **Bendra projekto vertė –****48,0 tūkst. Lt.** Iš jų:ES lėšos – 45,6 tūkst. LtKMS lėšos – 2,4 tūkst. Lt | Pateikta paraiška, pasirašyta finansavimo ir administravimo sutartis. Projekto metu nugriautas apleistas, nenaudojamas, žmonių saugumui pavojingas, kraštovaizdį darkantis pastatas – kiaulidė. Darbai baigti |
| Aplinkosauga | Dviračių–pėsčiųjų tako dalies nuo Biržos tilto iki Klaipėdos g. tilto įrengimas Danės upės slėnio teritorijojeVP3-3.3-SM-01-V-005 | **Bendra projekto vertė –****8 450,0 tūkst. Lt. I**š jų:ES lėšos – 6 315,0 tūkst. LtKMS lėšos – 2 135,0 tūkst. Lt | Pateikta paraiška, pasirašyta finansavimo ir administravimo sutartis, pasirašyta rangos darbų, projekto vykdymo priežiūros, techninės priežiūros sutartys. Atliktų darbų vertė – 482,8 tūkst. Lt |
| Aplinkosauga | Baltijos jūros vandens kokybės gerinimas, vystant vandens nuotekų tinklus | **Bendra projekto vertė –****13 811,0 tūkst. Lt.****Klaipėdos miesto** **savivaldybei tenkanti projekto vertė –**5 014,0 tūkst. Lt**Skirta parama –** 4 512,6 tūkst. Lt**Nuosavas indėlis –** 501,4 tūkst. Lt. | Pasirašyta finansavimo ir administravimo sutartis |
| Aplinkosauga | Aplinkosaugos gerinimas Lietuvos ir Rusijos Federacijos pasienyjeNr. LPR1/010/039 | **Bendra projekto vertė –**  **14 910,4 tūkst. Lt.**Klaipėdos savivaldybei tenkanti projekto vertė – 5 944,4 tūkst. LtNuosavas indėlis – 594,4 tūkst. Lt. | Pasirašyta finansavimo ir administravimo sutartis |
| Sportas | Klaipėdos miesto baseinas (50 m) su sveikatingumo centru | **Planuojama bendra projekto vertė –****39 500,0 tūkst. Lt.** Iš jų:ES lėšos – 30 000,0 tūkst. LtKūno kultūros ir sporto dept. – 4 200,0 tūkst. LtKMS – 3 800,0 tūkst. LtPrivačios lėšos komercinių erdvių įrengimui –1 500,0 tūkst. Lt | Atlikta Baseinų poreikio ir išdėstymo studija su bandomuoju projektu,atliktos procedūros dėl projekto pripažinimo svarbiu ekonominiu projektu |
| Sportas | Stadiono perspektyvų regione studijos parengimas | **Bendra projekto vertė –****58,5 tūkst. Lt.** Iš jų:ES lėšos – 49,7 tūkst. LtKMS – 8,8 tūkst. Lt | Pateikta paraiška, pasirašyta finansavimo ir administravimo sutartis. Vykdomos viešųjų pirkimų procedūros |
| Valdymas | Projekto „Civilinės metrikacijos paslaugų gerinimas Lietuvos ir Rusijos Federacijos pasienio savivaldos institucijų gyventojams“ įgyvendinimas | **Bendra projekto vertė –****236,4 tūkst. Lt.** Iš jų:ES lėšos – 212,8 tūkst. LtKMS lėšos – 23,6 tūkst. Lt | Pasirašyta finansavimo ir administravimo sutartis su pagrindiniu partneriu, suorganizuota įvadinė projekto konferencija Klaipėdoje.Pasirašyta Civilinės metrikacijos skyriaus patalpų vidaus remonto darbų sutartis. Vykdomi remonto darbai |

**7 lentelė. 2012 m. pateiktos paraiškos ES fondų / programų finansavimui gauti.**

| **Eil. Nr.** | **Projekto, kuriam finansuoti pateikta paraiška, pavadinimas** | **Programa / fondas** | **Gautas / negautas****finansavimas** |
| --- | --- | --- | --- |
| 1. | Esamų Klaipėdos pilies princo Frydricho ir princo Karlo bastionų rekonstrukcija, išvystant Mažosios Lietuvos muziejų | Viešųjų nekilnojamųjų kultūros paveldo objektų kompleksinis pritaikymas turizmo reikmėms | Finansavimas gautas. Pasirašyta finansavimo ir administravimo sutartis |
| 2. | Kokybiškos integralios pagalbos paslaugų plėtra Klaipėdos mieste | Žmogiškųjų išteklių plėtros veiksmų programos priemonė „Darbo ir šeimos įsipareigojimų derinimas: integralios pagalbos plėtra“  | Pateikta paraiška dėl projekto įtraukimo į valstybės planuojamų projektų sąrašą, skiriant finansavimą  |
| 3. | Klaipėdos Adomo Brako dailės mokyklos pastato kapitalinis remontas (šiluminė renovacija) VP3-3.4-ŪM-04-R-31-029 | Sanglaudos skatinimo veiksmų programos III prioriteto „Aplinka ir darnus vystymasis“ priemonė VP3-3.4-ŪM-04-R „Viešosios paskirties pastatų renovavimas regioniniu lygiu“ | Finansavimas gautas. Pasirašyta finansavimo ir administravimo sutartis |
| 4. | Klaipėdos Vitės pagrindinės mokyklos Švyturio g. 2 pastato modernizavimas (atnaujinimas)VP3-3.4-ŪM-04-R-31-040 | Sanglaudos skatinimo veiksmų programos III prioriteto „Aplinka ir darnus vystymasis“ priemonė VP3-3.4-ŪM-04-R „Viešosios paskirties pastatų renovavimas regioniniu lygiu“ | Finansavimas gautas. Pasirašyta finansavimo ir administravimo sutartis |
| 5. | Klaipėdos Sendvario pagrindinės mokyklos Klaipėdoje, Tilžės g. 39, pastato šiluminė renovacija VP3-3.4-ŪM-04-R-31-038 | Sanglaudos skatinimo veiksmų programos III prioriteto „Aplinka ir darnus vystymasis“ priemonė VP3-3.4-ŪM-04-R „Viešosios paskirties pastatų renovavimas regioniniu lygiu“ | Finansavimas gautas. Pasirašyta finansavimo ir administravimo sutartis |
| 6. | J. Janonio gatvės dangų ir šaligatvių restauravimasVP2-4.4-SM-02-R-33-012 | Ekonomikos augimo veiksmų programos IV prioriteto „Esminė ekonominė infrastruktūra“ priemonė VP2-4.4-SM-02-R Savivaldos transporto infrastruktūros modernizavimas ir plėtra | Finansavimas gautas. Pasirašyta finansavimo ir administravimo sutartis |
| 7.  | Joniškės gatvės rekonstrukcija VP2-4.4-SM-02-R-33-013 | Ekonomikos augimo veiksmų programos IV prioriteto „Esminė ekonominė infrastruktūra“ priemonė VP2-4.4-SM-02-R Savivaldos transporto infrastruktūros modernizavimas ir plėtra  | Finansavimas gautas. Pasirašyta finansavimo ir administravimo sutartis |
| 8. | Dviračių–pėsčiųjų tako dalies nuo Liepų g. tilto iki Palangos kelio (miesto teritorijoje) įrengimas Danės upės slėnio teritorijoje VP3-3.3-SM-01-V-005 | Sanglaudos skatinimo veiksmų programos III prioriteto „Aplinka ir darnus vystymasis“ VP3-3.3-SM-01-V priemonė „Kompleksinė ekologiškojo viešojo transporto plėtra“ | Finansavimas gautas. Pasirašyta finansavimo ir administravimo sutartis |
| 9.  | Stadiono perspektyvų regione studijos parengimasVP1-4.2-VRM-02-R-33-008 | Regioninės plėtros tobulinimas, regionų plėtros planai ir savivaldybių (ilgalaikiai / trumpalaikiai) strateginiai plėtros planai, priemonė VP1-4.2-VRM-02-R | Finansavimas gautas. Pasirašyta finansavimo ir administravimo sutartis |
| 10. | Danės upės krantinių nuo Biržos tilto iki Mokyklos gatvės tilto rekonstravimas: techninio projekto parengimas  | Klaipėdos žuvininkystės regiono plėtros strategijos iki 2013 metų I prioriteto „Tvari aplinka – patrauklios ir patogios gyvenimui, verslui ir rekreacijai žuvininkystės regiono aplinkos kūrimas“ 1 priemonė „Žuvininkystės regiono aplinkos saugojimas, atnaujinimas ir plėtra“ | Finansavimas negautas |
| 11.  | Viešųjų erdvių sutvarkymas Danės upės pakrantėje, įrengiant prieplaukas | Klaipėdos žuvininkystės regiono plėtros strategijos iki 2013 metų I prioriteto „Tvari aplinka – patrauklios ir patogios gyvenimui, verslui ir rekreacijai žuvininkystės regiono aplinkos kūrimas“ 1 priemonė „Žuvininkystės regiono aplinkos saugojimas, atnaujinimas ir plėtra“ | Finansavimas negautas |
| 12.  | Danės upės ir pakrančių valymas | Klaipėdos žuvininkystės regiono plėtros strategijos iki 2013 metų I prioriteto „Tvari aplinka – patrauklios ir patogios gyvenimui, verslui ir rekreacijai žuvininkystės regiono aplinkos kūrimas“ 1 priemonė „Žuvininkystės regiono aplinkos saugojimas, atnaujinimas ir plėtra“ | Gautas pranešimas apie skirtą finansavimą. Derinamas finansavimo ir administravimo sutarties projektas |
| 13.  | Apleisto pastato – kiaulidės Kretingos g. 86, Klaipėda, nugriovimasVP3-1.4-AM-06-R-32-001  | Sanglaudos skatinimo veiksmų programos priemonė VP3-1.4-AM-06-R „Praeityje užterštų teritorijų tvarkymas“ | Finansavimas gautas. Pasirašyta finansavimo ir administravimo sutartis |
| 14. | Apgyvendinimo paslaugų plėtra Klaipėdoje, įrengiant kempingą pajūryje, II etapas. Stacionarių namelių poilsiui Girulių kempinge įrengimas | Sanglaudos skatinimo veiksmų programos I prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ priemonė VP3-1.3-ŪM-05-R „Viešosios turizmo infrastruktūros ir paslaugų plėtra regionuose“ | Finansavimas gautas. Pasirašyta finansavimo ir administravimo sutartis |
| 15. | Teritorijų planavimas, III etapas |  2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ priemonė VP1-4.2-VRM-04-R „Teritorijų planavimas“ | Vyksta paraiškos vertinimas |
| 16. | Klaipėdos miesto savivaldybės administracijos darbuotojų ir savivaldybės tarybos narių kvalifikacijos tobulinimas. II etapas | 2007–2013 m. Žmogiškųjų išteklių plėtros veiksmų programos priemonė VP1-4.1-VRM-04-R „Savivaldybių institucijų ir įstaigų dirbančiųjų kvalifikacijos tobulinimas“  | Finansavimas gautas. Pasirašyta finansavimo ir administravimo sutartis |
| 17. | Klaipėdos Vydūno vidurinės mokyklos ir Klaipėdos Salio Šemerio suaugusiųjų vidurinės mokyklos pastato Klaipėdoje, Sulupės g. 26, modernizavimas | Sanglaudos skatinimo veiksmų programos III prioriteto „Aplinka ir darnus vystymasis“ priemonė VP3-3.4-ŪM-04-V „Viešosios paskirties pastatų renovavimas nacionaliniu lygiu“ | Kadangi užsitęsė viešieji pirkimai rangovui parinkti, paraiška buvo grąžinta. Paskirtas naujas paraiškos pateikimo terminas |
| 18. | Klaipėdos „Smeltės“ progimnazijos pastato Klaipėdoje, Reikjaviko g. 17, modernizavimas | Sanglaudos skatinimo veiksmų programos III prioriteto „Aplinka ir darnus vystymasis“ priemonė VP3-3.4-ŪM-04-V „Viešosios paskirties pastatų renovavimas nacionaliniu lygiu“ | Kadangi užsitęsė viešieji pirkimai rangovui parinkti, paraiška buvo grąžinta. Paskirtas naujas paraiškos pateikimo terminas |

 **8 lentelė. Projektai, dėl kurių finansavimo pateiktos paraiškos Valstybės investicijų programai**

| **Eil. Nr.** | **Projekto pavadinimas** | **Prašytas finansa-** **vimas 2012 m. tūkst. Lt** | **Skirtas finansavimas 2013 m., tūkst. Lt** |
| --- | --- | --- | --- |
| 1. | Klaipėdos Vytauto Didžiojo gimnazijos pastato S. Daukanto g. 31 rekonstrukcija | 3 074,0 |  |
| 2. | VšĮ Klaipėdos universitetinės ligoninės centrinio korpuso operacinės rekonstrukcija | 8 964,0 | 600,0 |
| 3. | VšĮ Klaipėdos universitetinės ligoninės dalies pastato Liepojos g. 39 rekonstrukcija | 4 257,0 |  |
| 4. | Sporto komplekso su 50 m baseinu statyba (projektavimo darbai) | 1 800,0 | 200,0 |
| 5. | Klaipėdos centrinio stadiono Sportininkų g. 46 rekonstrukcija | 3 000,0 |  |
| 6. | Ekstremalių situacijų valdymo centro ir dokumentų saugyklos pastato projektavimas ir statyba | 564,2 |  |
| 7. | Mažosios Lietuvos istorijos muziejaus saugyklos pastato (Aukštoji g. 1 / Didžioji Vandens g. 2) statyba | 1 369,2 | 1 300,0 |
|  | **Iš viso:** | **23 028,4** | **2 100,0** |

**Turizmo plėtra**

Siekiant plėtoti vandens turizmą, 2012 m. gegužės–spalio mėn. buvo bendradarbiaujama organizuojant Lietuvos klubinių regatų taurių regatas: „Pilypo“ regatą, „Gero vėjo“ regatą, „Švyturio“ Joninių nakties regatą 2012, „Neringa FM“ regatą, regatą „Rudeninė Baltija“. 2012 m. birželio–liepos mėn. organizuotos šios regatos: „Royal Swedish Yacht Club“; „Hanse Race“; „Burpilis“ ir „Švyturio“ Joninių nakties regata. 2012 m. rugpjūčio mėn. Klaipėdos uoste priimti du mokomieji burlaiviai – „Kruzenstern“ ir „Sedov“.

Pilies uosto duomenimis, jachtų uostelyje 2012 m. švartavosi 1080 jachtų (pramoginių laivų), iš jų: 244 – nuolatiniai klientai; 836 – uosto svečiai. Palyginti su 2011 metais, nuolatinių klientų skaičius išaugo 23 proc., tai ribojo galimybes priimti daugiau užsienio jachtų uostelyje.

Klaipėdos uoste 2012 metais apsilankė 43 kruiziniai laivai, kuriais atvyko 26770 keleivių. Palyginti su 2011 metais, kruizinių laivų padaugėjo 16 proc., atitinkamai turistų – 24 %. VšĮ Klaipėdos turizmo ir kultūros informacinis centras suorganizavo 13 kruizinių laivų sutikimų, kruizinių laivų atidarymo ir uždarymo švenčių, kurių metu laivus sveikino muzikantai bei lietuviško folkloro šokio grupės. Teatro aikštėje buvo suorganizuota 13 mugių, kurių metu tradicinių liaudies amatų atstovai pardavinėjo savo gaminius ir pristatė tradicinius lietuvių liaudies amatus.

Siekiant propaguoti Klaipėdą kaip patrauklų kruizinei laivybai uostą, 2012 m. kovo mėn. dalyvauta tarptautinėse parodose „Seatrade Cruise Shipping Convention“ (Majamis, JAV) bei „Seatrade Europe“ (Hamburgas, Vokietija).

Siekiant ištirti kruizinių linijų turistų pasitenkinimą teikiamomis Klaipėdos uosto paslaugomis, ištirti ekonominį poveikį, 2012 metais asociacija „Baltijos kruizai“ atliko analizę, kuri leis ateityje efektyviau planuoti kruizinės laivybos plėtrą.

Siekiant teikti turistams informaciją apie Klaipėdos miestą, finansuotas šių paslaugų teikimas VšĮ Klaipėdos turizmo ir kultūros informaciniame centre. Išleisti ir išplatinti šie leidiniai: brošiūra „Turistinis maršrutas po Klaipėdą“ 8 kalbomis (16 000 egz.), „Klaipėda – Lietuva prasideda čia“ 3 kalbomis (15 000 egz.).

**Smulkiojo ir vidutinio verslo (SVV) rėmimas**

Siekdama skatinti investicijų pritraukimą į Klaipėdos miestą, Savivaldybės administracija dalyvauja projekte „Palankios investicinės aplinkos Liepojoje ir Klaipėdoje kūrimas“ pagal Europos Sąjungos Latvijos ir Lietuvos bendradarbiavimo abipus sienos programą 2007–2013 metais. 2012 m., įgyvendinant minėtą projektą, buvo surinkta ir apibendrinta informacija apie Klaipėdos miesto investicinę aplinką (duomenys apie Klaipėdos miesto pramonės, gamybos ir paslaugų sektorius, vietinę verslo sistemą, regiono socialinius–ekonominius rodiklius, darbo rinkos situaciją, kitą užsienio investuotojams naudingą ir patrauklią informaciją). Ruošiantis vizitui į tarptautinę nekilnojamo turto parodą MIPIM‘2013 (Kanai, Prancūzija), parengtas leidinys apie Klaipėdos miesto investicinius projektus. Atnaujintas interneto tinklalapis www.investinklaipeda.com.

Siekiant skatinti gyventojų verslumą, VšĮ Klaipėdos ekonominės plėtros agentūra 2012 m. vykdė du ES iš dalies finansuojamus projektus: Latvijos ir Lietuvos bendradarbiavimo abipus sienos programos projektą „Virtualios verslo paramos infrastruktūros kūrimas Baltijos šalyse“ (ENTERBANK) bei Baltijos jūros regiono programos projektą „Urbanistinės traukos erdvės“ (URBAN CREATIVE POLES).

**Tarptautiniai ryšiai**

2012 m. suorganizuota apie 30 oficialių įvairaus pobūdžio susitikimų su užsienio partneriais. Su mandagumo vizitais lankėsi Japonijos ambasados patarėjas Tatsuo Hirayama, Armėnijos ambasadorius Ara Aivazianas, Švedijos ambasadorė Cecilia Barbro Ruthström-Ruin, Nyderlandų ambasadorius Kornelis Willemas Spaansas, Suomijos ambasadorė Marja Liisa Kiljunen, Mogiliovo miesto mero pavaduotojas Viktoras Nekraševičius, Prancūzijos Respublikos karinių jūrų pajėgų minų medžiojimo laivo „Sagittaire“ (M 650) įgulos atstovai, Prancūzijos ambasadorė Lietuvoje Maryse Berniau, Japonijos ambasadorė Lietuvoje Kazuko Shiraishi, kadenciją baigiantis Rusijos Federacijos generalinis konsulas Anatolijus Krotkovas ir naujasis Rusijos Federacijos generalinis konsulas Klaipėdoje Vladimiras Malyginas, taip pat Azerbaidžano konsulas Hasanas Mammadzada.

Lankėsi verslo delegacijos, kurioms suteikta informacijos apie verslo sąlygas ir galimybes investuoti Klaipėdoje: Kinijos Liaudies Respublikos Harbino miesto savivaldybės verslo skyriaus viceprezidentas Bi Li Junas, Kinijos ambasados patarėjas Liu Mingguo, Karlskronos miesto delegacija su Karlskronos miesto mere Cammila Brunsberg, Kaliningrado miesto delegacija su Kaliningrado miesto meru Aleksandru Jarošuku, Mogiliovo miesto delegacija ir Mogiliovo miesto laisvosios ekonominės zonos direktorius Aleksejus Jakovlevas, kinų verslininkų delegacijos vizitas, kuriai vadovavo Kinijos Šandongo provincijos vicegubernatorius Zhang Jianguo, Kinijos ambasadorius Liu Jianshengas ir kt. pavieniai vizitai. Sėkmingai priimtas JAV armijos (USTRANSCOM) generolas Williamas Fraseris su lydinčia delegacija.

Su darbiniais vizitais lankėsi pasaulinės regatos „Volvo Ocean Race“ organizatorius Robertas Datnowas, kruizų kompanijos „Royal Caribbean“ atstovas Marcas Milleris.

**Viešųjų darbų organizavimas**

2012 m. registruotų bedarbių ir darbingo amžiaus gyventojų santykis Klaipėdos mieste sudarė 9,3 procento. Siekiant bent iš dalies spręsti bedarbystės problemą, Savivaldybės administracija kartu su Darbo birža vykdo Viešųjų darbų programą. 2012 metais viešuosius darbus, finansuojamus iš Užimtumo fondo ir savivaldybės biudžeto lėšų, dirbo 1000 asmenų, vidutinė viešųjų darbų trukmė buvo 2 mėnesiai.

**Žemės ūkio funkcijų vykdymas**

Klaipėdos mieste yra žemės ūkio naudmenų, dėl to savivaldybė turi vykdyti valstybės savivaldybei perduotas žemės ūkio funkcijas. Tuo tikslu yra pasirašyta sutartis su Klaipėdos rajono savivaldybe dėl minėtų funkcijų vykdymo. Klaipėdos rajono savivaldybė atlieka Klaipėdos miesto teritorijoje esančių ūkininkų ūkių registravimo, pasėlių deklaravimo, ūkininkų konsultavimo įvairiais klausimais bei kitas funkcijas.

**Licencijų ir leidimų išdavimas**

2012 m. išduota, papildyta, patikslinta ir panaikinta licencijų, licencijų kortelių, leidimų keleivių vežimui, leidimų egzempliorių – 1222. Išduota leidimų prekybai, paslaugų teikimui, reklamai, leidimų naudotis vietomis automobiliams statyti, gyventojų leidimų – 2767. 2012 m. parengti savivaldybės tarybos sprendimai dėl Prekybos viešosiose vietose tvarkos aprašo bei vietinių rinkliavų nuostatų pakeitimo. Teigiama tai, kad įteisinta išplėstinė viešosios vietos sąvoka, įtraukiant ir privatiems asmenims priklausančius, tačiau visuomenei prieinamus viešuosius plotus, tai leido pagerinti prekybos ir paslaugų teikimo vietų įrangos kokybę bei sugriežtinti atsakomybę už atitinkamų tvarkų nesilaikymą. Organizuotas konkursas prekybos ir paslaugų teikimui Melnragės ir Girulių paplūdimiuose, organizuotas konkursas laipynių parkui įrengti Poilsio parke.

**XVII. SOCIALINIŲ REIKALŲ DEPARTAMENTAS**

Departamentas yra atsakingas už: 1) valstybės ir savivaldybės politikos savivaldybės socialinių paslaugų, vaikų teisių apsaugos, socialinio būsto, sveikatos ir civilinės būklės aktų registravimo srityse įgyvendinimą; 2) savivaldybės socialinių paslaugų kokybės gerinimą ir plėtrą.

Departamentas 2012 m. įgyvendino 2 Klaipėdos miesto savivaldybės 2012–2014 metų strateginio veiklos plano programas: Socialinės atskirties mažinimo programą (Nr. 12), Sveikatos apsaugos paslaugų gerinimo programą (Nr. 13).

**Socialinė parama ir socialinės paslaugos**

Organizuotas socialinių paslaugų teikimas Klaipėdos miesto gyventojams per biudžetines įstaigas, perkamas paslaugas ir kompensavimo sutartis. Teiktų paslaugų grupės ir gavėjų skaičius pateikiamas 9 lentelėje.

**9 lentelė. Socialinių paslaugų gavėjų skaičius pagal paslaugų rūšis ir grupes 2011–2012 m.**

|  |  |  |  |  |
| --- | --- | --- | --- | --- |
| **Paslaugos pavadinimas** | **Paslaugų gavėjų grupė** | **Paslaugos gavėjų****skaičius** | **Poky-tis, proc.** | **Paaiškinimas** |
| 2011 | 2012 |
| Maitinimas | Neįgalieji, socialinės rizikos asmenys, senyvo amžiaus asmenys | 863 | 773 | -10,4 | Sumažėjo sąrašuose esančių asmenų skaičius. Vidutinis mėnesinis asmenų, gaunančių paslaugą, skaičius išliko panašus |
| Transporto paslauga | Neįgalieji, socialinės rizikos asmenys, senyvo amžiaus asmenys | 166 | 169 | 1,8 | Išaugo poreikis |
| Būsto ir aplinkos pritaikymo paslauga | Neįgalieji | 8 | 5 | -60,0 | Skirtas mažesnis finansavimas iš valstybės biudžeto |
| Pagalba į namus | Neįgalieji, senyvo amžiaus asmenys | 288 | 295 | 2,4 | Išaugo poreikis |
| Socialinių įgūdžių ugdymas ir palaikymas | Socialinės rizikos šeimos |  300 | 364 | 9,0 | Išaugo poreikis |
| Laikinas apnakvindinimas | Socialinės rizikos asmenys | 334 | 330 | 1,2 | Išaugo poreikis |
| Intensyvi krizių įveikimo pagalba | Socialinės rizikos asmenysSocialinės rizikos vaikai arba vaikai iš socialinės rizikos šeimų | 6688 | 6066 | -9,1-25,0 | Skirta mažiau lėšų paslaugoms įsigyti, dėl to sumažėjo paslaugų teikimo apimtis |
| Socialinės priežiūros paslaugos dienos centre | Socialinės rizikos vaikai arba vaikai iš socialinės rizikos šeimų | 78 | 136 | 74,4 | 2011 m. atidarytas naujas dienos centras (Debreceno g.) |
| Dienos socialinė globa institucijoje | Neįgalieji, senyvo amžiaus asmenysNeįgalūs vaikai |  8453 | 9241 |  | Išaugo poreikis |
| Dienos socialinė globa asmens namuose | Neįgalieji | 39 | 58 |  | Išaugo poreikis |
| Trumpalaikė socialinė globa institucijoje | Neįgalieji, senyvo amžiaus asmenysVaikai, likę be tėvų globosSocialinės rizikos asmenys |  11 22 241 | 839264 |  | Išaugo poreikis |
| Ilgalaikė socialinė globa | Neįgalieji, senyvo amžiaus asmenysVaikai, likę be tėvų globos | 320166 | 349139 |  | Išaugo poreikis |
| Trumpalaikė / ilgalaikė globa šeimoje | Vaikai, likę be tėvų globos | 10 | 21 |  | Išaugo poreikis |

2012 m. 1483 senyvo amžiaus asmenims nustatytas specialiųjų poreikių lygis, išduoti 1563 neįgaliojo pažymėjimai.

2012 m. pasirengta naujų paslaugų teikimui. Įgyvendinus ES iš dalies finansuojamą projektą „Socialinių paslaugų moterims, patyrusioms smurtą šeimoje ar nukentėjusioms nuo prekybos žmonėmis, plėtra, steigiant moterų krizių centrą“ ir įrengus reikiamą infrastruktūrą, nuo 2013 m. sausio BĮ Klaipėdos miesto šeimos ir vaiko gerovės centre pradėtos teikti psichosocialinės pagalbos paslaugos bei trumpalaikės socialinės globos paslaugos moterims ir motinoms su vaikais, nukentėjusioms nuo smurto šeimoje ar prekybos žmonėmis.

2012 m. birželio–rugsėjo mėnesiais Socialinės paramos skyrius kartu su Lietuvos sutrikusio intelekto žmonių globos bendrija „Klaipėdos viltis“, VšĮ Dienos centru „Kelias kartu“ bei Klaipėdos nevalstybine pagrindine specialiąja mokykla „Svetliačiok“ parengė anketas bei vykdė Klaipėdos mieste apklausą šeimų, auginančių neįgalius vaikus, siekdami sužinoti, kokioms socialinėms paslaugoms yra poreikis. Išanalizavus užpildytą 141 anketą paaiškėjo, kad labiausiai reikalingos trumpalaikės socialinės globos institucijoje (35) ir namuose (20) paslaugos, socialinių įgūdžių ugdymo institucijoje (32), dienos socialinės globos institucijoje (8) ir dienos socialinės globos asmens namuose (12) paslaugos.

2012 m. iš savivaldybės biudžeto lėšų finansuota 16 nevyriausybinių organizacijų socialinių projektų. Vykdant Socialinės reabilitacijos paslaugų neįgaliesiems bendruomenėje projektų finansavimą iš valstybės ir savivaldybės biudžetų lėšų, paremta 16 projektų.

Socialinė atskirtis Klaipėdos mieste pastaraisiais metais auga. Tai liudija didėjantis pareiškėjų gauti socialinę paramą skaičius. 2012 m. jis buvo 7,3 proc. didesnis nei 2011 m., žr. 10 lentelę.

**10 lentelė. Pareiškėjų skaičius pagal paramos rūšis 2011–2012 m.**

|  |  |  |  |  |
| --- | --- | --- | --- | --- |
| **Eil. Nr.** | **Paramos rūšys** | **2011 m.****Kreipėsi pareiškėjų** | **2012 m.****Kreipėsi pareiškėjų** | **Pokytis (+,-),** |
| 1. | Socialinės pašalpos ir kompensacijos | 49260 | 54017 | +4757 |
| 2. | Išmokos vaikams | 6218 | 7161 | +943 |
| 3. | Šalpos išmokos | 3987 | 4016 | +29 |
| 4. | Laidojimo pašalpos | 2038 | 1948 | -90 |
| 5. | Socialinė parama mokiniams | 4501 | 4182 | -319 |
| 6. | Vienkartinės pašalpos | 3544 | 2913 | -631 |
| 7. | Kitos išmokos | 177 | 546 | +369 |
|  | Iš viso: | 69725 | 74783 | +5058 |

2012 m. bendradarbiaujant su Telšių vyskupijos Klaipėdos Marijos Taikos Karalienės parapijos *Caritas* organizacija ir labdaros ir paramos fondu „Maisto bankas“, įgyvendinančiais Maisto iš intervencinių atsargų tiekimo labiausiai nepasiturintiems asmenims bendrijoje programą, priimti nepasiturinčių asmenų prašymai paramai gauti. Nepasiturinčių asmenų (šeimų), besikreipiančių dėl šios paramos, skaičius: 2011 metais – 13 743 asmenys, 2012 metais – 11 023 asmenys.

**Vaiko teisių apsauga**

2012 m., kaip ir kasmet, tirta gaunamą informaciją apie vaiko teisių pažeidimus šeimose, tvarkoma tokių šeimų apskaita. 2012 m. į apskaitą įtrauktos 72 naujos šeimos. 2012 m. pabaigoje socialinės rizikos šeimų, auginančių vaikus, apskaitoje Klaipėdos mieste buvo 330, vaikų skaičius jose – 460. Keletą pastarųjų metų šie skaičiai yra stabilūs. Dirbant su šeimomis BĮ Klaipėdos miesto šeimos ir vaiko gerovės centro socialiniams darbuotojams, dalyje šeimų problemos išsisprendžia ir jos išbraukiamos iš apskaitos (išnykus įrašymo priežastims, 2012 m. iš apskaitos išbraukta 30 šeimų).

2012 m. paruošta 17 ieškinių dėl laikino ar neterminuoto tėvų valdžios apribojimo, vaikų atskyrimo nuo tėvų.

Per 2012 metus Klaipėdos mieste be tėvų globos liko 81 vaikas (2011 m. – 65), iš kurių globėjų šeimose nustatyta globa 46, vaikų globos institucijose – 38 vaikams. Globėjų šeimose Klaipėdoje 2012 m. buvo globojami 254 vaikai, globos institucijose – 128 vaikai. Nutraukus globą šeimoje ar institucijoje, tėvams per metus grąžinti 24 vaikai. Per 2012 metus parengti 46 sprendimai dėl fizinių asmenų tinkamumo skirti vaiko globėju, parengta 160 vaiko laikinosios globos planų ir jų peržiūrų.

Organizuojant vaikų, kurių tėvai išvykę į užsienio valstybes, laikinosios globos nustatymą, 2012 m. laikinoji globa tėvų prašymu nustatyta 89 vaikams, iš viso metų gale buvo globojami 193 tokie vaikai.

Savivaldybės atsakingi padaliniai nuolat skatina gyventojus tapti likusių be tėvų globos vaikų globėjais, įtėviais, tam kreipiamasi į žiniasklaidą, ruošiama dalomoji medžiaga. 2012 m. įvaikinta 17 vaikų iš Klaipėdos.

2012 m. 942 kartus dalyvauta Klaipėdos ir kitų savivaldybių teismuose, atstovaujant vaikų interesams ginčuose dėl vaikų bei apklausiant juos ikiteisminiame tyrime ir baudžiamosiose bylose.

2011-ųjų metų pabaigoje pradėjus galioti Smurto artimoje aplinkoje įstatymui, iš teisėsaugos organų gaunama informacija apie konfliktus, kuriuose fiziškai ar emociškai nukentėjo vaikai. Per 2012 m. gauti 78 pranešimai.

**Socialinis būstas**

2012 m. priimta ir vertinta 220 asmenų ir šeimų prašymų įrašyti į savivaldybėje sudaromus sąrašus socialinio būsto nuomai ir 9 asmenų prašymai išduoti pažymas apie teisę į valstybės paramą būstui įsigyti gauti. Iš pateiktų prašymų įrašyti į sąrašus buvo patenkinti 117, pažymoms gauti – 8.

2012 metų asmenų ir šeimų, pageidaujančių išsinuomoti savivaldybės socialinį būstą, sąraše įrašyti 2465 asmenys ir šeimos. 2012 m. grįžtančių į Lietuvą reabilituotų politinių kalinių ir tremtinių bei jų šeimų aprūpinimo būstu sąraše įrašyti 48 asmenys ir šeimos.

2012 metais socialinis būstas buvo išnuomotas 37 asmenims ir šeimoms.

Daug dėmesio skirta savivaldybės gyvenamųjų patalpų techninei būklei. Kartu su viešąja įstaiga „Klaipėdos butai“ organizuotas 33 tuščių ir gyvenamųjų patalpų remonto darbų vykdymas.

**Sveikata**

2012 m. pirmąkart parengti viešųjų asmens sveikatos priežiūros įstaigų strateginiai veiklos planai.

Išanalizuotas ir įvertintas valstybinių visuomenės sveikatos programų įgyvendinimas pirminės sveikatos priežiūros centruose (PSPC) ir pateikti pasiūlymai dėl šių programų vykdymo pagerinimo: įtraukta į PSPC strateginius veiklos planus, kaip prioritetinės, veiklos užduotys, kurios patvirtintos Savivaldybės administracijos direktoriaus įsakymu ir susietos su įstaigų vadovų atlyginimo priedų nustatymu; programų įgyvendinimo lygis pagerintas 10 proc.

Baigtas įgyvendinti tarptautinis projektas „Visuomenės sveikatos gerinimas skatinant tolygų aukštos kokybės pirminės sveikatos priežiūros išdėstymą“ (ImPrim), kurio dalyviai buvo Klaipėdos miesto savivaldybė, Higienos institutas ir Klaipėdos universitetas. Pateikti siūlymai Sveikatos apsaugos ministerijai dėl: savivaldybių savarankiškos pirminės asmens ir visuomenės sveikatos priežiūros funkcijų plėtros, pirminės sveikatos priežiūros (PSP) vertinimo rodiklių, PSP skatinamųjų paslaugų sąrašo, PSP darbuotojų rengimo ir tobulinimo programų, tarpžinybinio bendradarbiavimo, antimikrobinio atsparumo (AMR) valdymo. Pradėtas įdiegti AMR valdymo modelis Klaipėdos mieste ir regione.

2012 m. privačiose pirminės sveikatos priežiūros įstaigose buvo prisirašę 44,7 proc. Klaipėdos gyventojų (2011 m. – 43,6). Pagal Vyriausybės patvirtintą asmens sveikatos priežiūros įstaigų restruktūrizavimo planą siekiama, kad ne mažiau kaip 60 procentų pirminės sveikatos priežiūros paslaugų teiktų privačiai dirbantys šeimos gydytojai. 2012 m. Klaipėdos mieste pradėjo teikti pirminės sveikatos priežiūros paslaugas 3 naujos privačios įstaigos.

Parengtas ir įgyvendintas Sveiko miesto idėjos populiarinimo veiksmų planas: suorganizuota tarptautinė konferencija, išleista reklaminė informacinė medžiaga, įvyko susitikimai su 4 tikslinėmis grupėmis.

2012 m. atlikti 249 sanitarinės kontrolės patikrinimai, iš jų 64 proc. planinių.

**Civilinės būklės aktų registravimas**

Pagrindiniai Civilinės metrikacijos skyriaus rodikliai pateikiami 11 lentelėje:

**11 lentelė. Civilinės būklės aktų registravimo pagrindiniai rodikliai 2010–2011 m.**

|  |  |  |
| --- | --- | --- |
| **Santuokos** | **2011 metais** | **2012 metais** |
| Priimta prašymų įregistruoti santuoką, įtraukti į apskaitą bažnyčios nustatyta tvarka ar užsienio valstybėje įregistruotą santuoką  | 1271 | 1301 |
| Iš viso įregistruota santuokų | 1130 | 1225 |
| Įregistruota santuokų ne CMS patalpose | 50 | 60 |
| Įtraukta į apskaitą bažnyčios tvarka įregistruotų santuokų | 146 | 204 |
| Įtraukta į apskaitą užsienio valstybėse įregistruotų santuokų | 116 | 113 |
| Pravestos auksinių vestuvių ceremonijos | 4 | 4 |
| Pravestos sidabrinių vestuvių ceremonijos | 1 | 3 |
| Nepilnamečių santuokų | - | 1 |
| Išduota pažymų apie šeiminę padėtį tuoktis užsienyje | 176 | 184 |

|  |  |  |
| --- | --- | --- |
| **Santuokos nutraukimai** | **2011 metais** | **2012 metais** |
| Iš viso įregistruota santuokų nutraukimų | 690 | 685 |
| Pirminių santuokos nutraukimų įrašų | 657 | 649 |
| Atlikta santuokos nutraukimo aktų įrašų papildymų | 704 | 694 |
| Įtraukta į apskaitą užsienio valstybėse įregistruotų santuokų nutraukimų | 33 | 36 |

|  |  |  |
| --- | --- | --- |
| **Gimimai** | **2011 metais** | **2012 metais** |
| Iš viso įregistruota gimimų | 2236 | 2231 |
| Pirminių gimimo įrašų | 1927 | 1875 |
| Įtraukti į apskaitą gimusių vaikų užsienyje gimimai | 309 | 356 |
| Užregistruota trynukų | 4 | 4 |
| Užregistruota dvynukų | 26 | 28 |
| Užregistruota gimusių negyvų vaikų | 13 | 6 |
| Užregistruota gimusių ir mirusių vaikų | 1 | 3 |

|  |  |  |
| --- | --- | --- |
| **Tėvystės nustatymai ir pripažinimai** | **2011 metai** | **2012 metai** |
| Iš viso įregistruota tėvystės nustatymų ir pripažinimų, nuginčijimų | 606 | 696 |
| Įregistruoti tėvystės pripažinimai su pirminiu gimimo registravimu | 463 | 486 |
| Įregistruoti papildymo, pakeitimo įrašai po tėvystės nustatymo, pripažinimo ar nuginčijimo, kai gimimas jau buvo užregistruotas  | 143 | 210 |
|  |  |  |

|  |  |  |
| --- | --- | --- |
| **Įvaikinimai** | **2011 metais** | **2012 metais** |
| Įregistruota papildymo, pakeitimo įrašų pateikus teismo sprendimus dėl įvaikinimo | 18 | 18 |

|  |  |  |
| --- | --- | --- |
| **Mirties įrašai** | **2011 metais**  | **2012 metais**  |
| Iš viso įregistruota  | 2170 | 2134 |
| Pirminiai mirties įrašai  | 2116 | 2070 |
| Įtraukta į apskaitą mirusių užsienio valstybėse | 54 | 64 |
| Atkurta mirties įrašų | 1 | - |

|  |  |  |
| --- | --- | --- |
| **Vardo, pavardės ir tautybės pakeitimas** | **2011 metais** | **2010 metais** |
| Priimta prašymų dėl vardo, pavardės, tautybės pakeitimo | 127 | 98 |
| Įregistruota papildymų, pakeitimų įrašų dėl vardo, pavardės, tautybės pakeitimo | 109 | 117 |

**XVIII. UGDYMO IR KULTŪROS DEPARTAMENTAS**

Departamento veiklos kryptys yra: valstybės ir savivaldybės politikos švietimo kultūros ir sporto srityse įgyvendinimas bei savivaldybės švietimo, kultūros ir sporto paslaugų gerinimas. Departamentas buvo atsakingas už 3 Klaipėdos miesto savivaldybės 2012–2014 metų strateginio veiklos plano programų priemonių įgyvendinimą: Miesto kultūrinių paslaugų puoselėjimo ir kultūrinių paslaugų gerinimo (Nr. 8); Ugdymo proceso užtikrinimo programos (Nr. 10); Kūno kultūros ir sporto plėtros programos (Nr. 11).

**Kultūra**

Įgyvendinant Miesto kultūrinio savitumo puoselėjimo bei kultūrinių paslaugų gerinimo programą, organizuotas kultūros projektų dalinio finansavimo iš savivaldybės biudžeto lėšų konkursas, vykdyta reprezentacinio Klaipėdos festivalio vardo suteikimo konkurso įgyvendinimo priežiūra.

Tęstos miesto švenčių ir festivalių tradicijos. Keturiems reprezentaciniams Klaipėdos festivaliams 2012 m. skirtas dalinis finansavimas iš savivaldybės biudžeto lėšų.

2012 m.,be reprezentacinių festivalių, iš dalies finansuoti 49 kiti kultūros projektai. Dvi organizacijos atsisakė skirtų lėšų, jos atiteko kitiems 3 projektams, dalyvavusiems konkurse, bet negavusiems finansavimo dėl lėšų trūkumo. Iš dalies finansuotiems projektams skirta 10 proc. mažiau lėšų, tačiau skiriamos sumos atskiriems kultūros projektams buvo didesnės, siekiant geresnės įgyvendinamų projektų kokybės. Bendras finansuotų projektų skaičius sumažėjo 39 projektais (2011 m. – 92 projektai: 87 kultūriniai projektai ir 5 reprezentaciniai festivaliai, 2012 m. – 53 projektai: 49 kultūriniai projektai ir 4 reprezentaciniai festivaliai).

Koordinuotas Sausio 13-osios, Sausio 15-osios, Vasario 16-osios, Kovo 11-osios, Liepos 6‑osios, Kalėdų bei Naujųjų metų ciklo renginių organizavimas.

2012 m. buvo organizuotas Klaipėdos herbo ir vėliavos skaitmeninių etalonų propagavimas ir platinimas, savivaldybės biudžetinės įstaigos buvo paragintos atnaujinti Klaipėdos vėliavas ir plačiau jas naudoti. 2012 metai buvo paskelbti Klaipėdos herbo ir vėliavos metais.

Už išskirtinius nuopelnus Kultūros magistru tituluotas chorvedys Robertas Varnas.

**Sportas**

2012 m. organizuotas Sporto visiems renginių plano įgyvendinimas, iš jų: sporto žaidynės Mero taurei laimėti (6000 dalyvių); Vilties bėgimas (virš 4000 dalyvių), miesto krepšinio mėgėjų čempionatas (iki 1500 dalyvių); olimpinės dienos renginiai miesto sporto bazėse ir mokyklose (iki 2000 dalyvių). Įvyko tarptautinis Gintarinės jūrmylės bėgimas ( iki 1000 dalyvių). Iš viso mieste organizuoti 122 sporto visiems renginiai, kuriuose dalyvavo 46514 dalyvių, bei 714 sporto šakų varžybos, kuriose dalyvavo 31160 dalyviai. Sėkmingai organizuotos 2012 m. Lietuvos jaunučių finalinės sporto žaidynės.

2012 m. penkiose savivaldybės sporto mokymo įstaigose sportavo 3891 sportininkas. Iš viso mieste organizuotai sportavo daugiau kaip 13000 bendruomenės narių.

Kooperuotomis lėšomis (savivaldybės, Lietuvos olimpinio sporto centro, nacionalinių sporto federacijų, Lietuvos tautinio olimpinio komiteto) paruošti 4 olimpinės rinktinės nariai, kurie dalyvavo 2012 m. Londono olimpines žaidynėse. Įvairių sporto šakų pasaulio ir Europos sporto forumuose iškovota 10 medalių.

**Švietimas**

Departamentaskoordinavo 96 įstaigų veiklą: 43 ikimokyklinių įstaigų, 8 mokyklų-darželių, 1 pradinės, 13 pagrindinių (3 specialiosios), 9 progimnazijų, 1 vidurinės mokyklos, 12 gimnazijų (2 suaugusiųjų), 6 neformaliojo švietimo įstaigų, Regos ugdymo ir Pedagogų švietimo ir kultūros centrų, Pedagoginės psichologinės tarnybos veiklą.

2012 metais buvo parengtas ir patvirtintas Klaipėdos miesto savivaldybės bendrojo ugdymo mokyklų tinklo pertvarkos 2012–2015 metų bendrasis planas. Laiduojant veiksmingą savivaldybės švietimo įstaigų veiklą**,** vykdytos Klaipėdos miesto savivaldybės bendrojo ugdymo mokyklų tinklo pertvarkos 2012–2015 metų bendrojo plano priemonės: parengtas Vydūno vidurinei mokyklai įgyvendinti Humanistinės kultūros ugdymo menine veikla sampratos projektas, kurį patvirtino Lietuvos Respublikos švietimo ir mokslo ministras. Rengiantis sveikatinimo klasių formavimui „Saulėtekio“ pagrindinėje mokykloje, parengta ir patvirtinta Sporto ir sveikatinimo neformaliojo švietimo programa „Auk sveikas ir stiprus“. Pradėta „Inkarėlio“ mokyklos-darželio vidaus struktūros pertvarka, nekomplektuojant pirmosios klasės, įvykdyti struktūriniai pokyčiai Liudviko Stulpino pagrindinėje mokykloje ir jai suteiktas progimnazijos pavadinimas. Atlikta bendrojo ugdymo mokyklų užpildomumo analizė pagal 5 rodiklius ir parengti siūlymai Klaipėdos miesto savivaldybės bendrojo ugdymo mokyklų tinklo pertvarkos 2012–2015 metų bendrojo plano pakeitimui.

Siekiant vykdyti nuolatinę švietimo stebėseną, buvo sukurta Savivaldybės švietimo stebėsenos sistema: patvirtinti stebėsenos rodikliai, patvirtintos švietimo stebėsenos duomenų ir rodiklių pildymo formos, apibrėžti duomenų šaltiniai ir jų rinkimo periodiškumas. Įvykdytos apklausos dėl mokymosi tęstinumo baigus pagrindinio ugdymo programą bei klasių vadovų veiklos bendrojo ugdymo įstaigose.

2012 m. koordinuoti šie projektai: „Ikimokyklinio ir priešmokyklinio ugdymo plėtra“, „Mokyklų tobulinimo programa +“ (projektai „Bendrojo lavinimo mokyklų modernizavimas“, „Bendrojo lavinimo mokyklų bibliotekų modernizavimas“, „Technologijų, menų ir gamtos mokslų mokymo infrastruktūros modernizavimas“), „Pradinio ugdymo tobulinimas“, „Mokymosi visą gyvenimą“ (programa „Domėkis ir tau pasiseks“).

Koordinuojant Savivaldybės administracijos vaiko gerovės komisijos funkcijų vykdymą, 2012 m. organizuoti 22 posėdžiai dėl minimalios ir vidutinės priežiūros priemonių skyrimo. Svarstyta medžiaga, susijusi su 36 vaikų elgesiu, jiems skirtos minimalios ir vidutinės priežiūros priemonės.

Buvo organizuota 12 valstybinių brandos egzaminų 64 valstybinių brandos egzaminų centruose. Koordinuotas 7 mokyklinių egzaminų organizavimas ir vykdymas 40 mokyklinių brandos egzaminų centruose bei pagrindinio ugdymo programos baigimo pasiekimų patikrinimai 25 bendrojo ugdymo mokyklose.

Įgyvendinant vadovų atestacijos programą, atestuoti 25 švietimo įstaigų vadovai (iš jų 8 – I, 14 – II ir 3 – III kvalifikacinei kategorijai).

Vykdant Edukacinių, kultūrinių ir kitų renginių programą ir skatinant gabiųjų mokinių ugdymą, buvo organizuota 30 (2011 m. – 25) miesto olimpiadų (dalyvavo 1313 mokinių, 2011 m. – 1084), 15 konkursų (2011 m. – 6 ), 16 festivalių (2011 m. – 18), kitų renginių.

Ugdant meninius vaikų ir jaunuolių gebėjimus, plėtojant jų saviraiškos galimybes suorganizuoti 63 meniniai renginiai, festivaliai, konkursai, parodos. Dalyvauta tarptautiniuose šokio festivaliuose Lenkijoje, Latvijoje, Vokietijoje, Rusijoje. Įgyvendintas Juozo Karoso ir Riugeno muzikos mokyklų projektas – koncertas Vokietijoje. Miesto mokyklų ir ikimokyklinių įstaigų ugdytiniai dalyvavo respublikiniuose Balio Dvariono jaunųjų pianistų ir stygininkų, Juozo Pakalnio pučiamųjų instrumentų konkursuose, tarptautiniame jaunųjų pianistų konkurse „Baltijos gintarėliai“, tarptautiniame Piotro Čaikovskio jaunųjų pianistų konkurse, jaunųjų atlikėjų konkurse „Skambanti banga“, Jeronimo Kačinsko instrumentinių ansamblių konkurse ir kt.

Klaipėdos miesto mokinių sporto žaidynių Mero taurei laimėti vykdytos varžybos 4 grupėse: gimnazijų, progimnazijų, pagrindinių mokyklų ir visų tipų mokyklų pradinių klasių. Įvyko 31 sporto šakos varžybos, dalyvavo 3264 mokiniai (berniukų – 2142, mergaičių – 1122).

Skleidžiant gerąją darbo patirtį, buvo suorganizuoti suaugusiųjų savaitei skirti renginiai bei 10 (2011 m. – 5) konferencijų: miesto mokytojų konferencijos „Klaipėdos mokytojas – humanistas“, „Klasės auklėtojo vaidmuo šiuolaikinėje mokykloje“, istorijos mokytojų konferencija „Klaipėdos miesto 760 metų istorija“, psichologų, specialiųjų ir socialinių pedagogų konferencija „Pagalba mokiniams. Specialiųjų, socialinių pedagogų, psichologų bendradarbiavimo ypatumai“, mokinių tėvų konferencija „Šeima – vaiko meilės ir įkvėpimo šaltinis“, etikos mokytojų konferencija „Jaunas žmogus vertybių labirintuose“ ir kt.

**XIX. URBANISTINĖS PLĖTROS DEPARTAMENTAS**

Departamentas yra atsakingas už: 1) savivaldybės funkcijų teritorijų planavimo, žemėtvarkos, statybos leidimų ir statinių priežiūros, paveldosaugos, geodezijos ir kartografijos klausimais įgyvendinimą; 2) teritorijų planavimo, savivaldybės teritorijos bendrojo plano, detaliųjų ir specialiųjų planų rengimo, sprendinių įgyvendinimo organizavimą; 3) kraštovaizdžio, želdinių, nekilnojamojo kultūros paveldo ir savivaldybės įsteigtų saugomų teritorijų apsaugos užtikrinimą.

Departamentas buvo atsakingas už Klaipėdos miesto savivaldybės 2012–2014 metų strateginio veiklos plano Miesto urbanistinio planavimo programos įgyvendinimą.

**Geodezija ir geoinformacinės sistemos**

2012 m. topografinių nuotraukų pagrindu atnaujinta 3294 ha Klaipėdos miesto teritorijos erdvinių duomenų. Vykdytas naujų adresų žemės sklypams, pastatams suteikimas (297 adresai), adresų suteikimas patalpoms (4196 adresai), adresų naikinimas (22 adresai). Suteikti pavadinimai 3 naujai suprojektuotoms gatvėms.

**Paveldosauga**

2012 m. atliktas 66 kultūros paveldo objektų fizinės būklės įvertinimas, rengti teritorijų planavimo dokumentai: teritorijos tarp Didžiosios Vandens, Pasiuntinių, Tomo, Vežėjų gatvių detalusis planas – patvirtinta koncepcija; viešojo naudojimo erdvių miesto istorinėje dalyje (U16) detalusis planas – patvirtinta koncepcija. Patvirtintas žemės sklypo Didžioji Vandens g. 2 detalusis planas.

**Žemėtvarka ir teritorijų plėtra**

2012 m. išnagrinėta 110 asmenų prašymų leisti rengti žemės sklypų planus, prilyginamus detaliojo teritorijų planavimo dokumentui (2011 m. – 96 prašymai). Parengti 92 vnt. preliminarių žemės sklypų ribų schemų ir nustatyta žemės sklypų planų rengimui reikalavimų (2011 m. – 86 vnt.); parengta 60 vnt. Savivaldybės administracijos direktoriaus įsakymų projektų dėl sklypų planų, prilyginamų detaliojo teritorijų planavimo dokumentams (2011 m. – 40 vnt.); parengta 50 vnt. žemės sklypų su kadastrinių matavimų duomenimis planų (2010 m. – 21). Nekilnojamojo turto registre įregistruoti 7 žemės sklypai (2010 m. – 26 vnt.) savivaldybei nuosavybės teise priklausančių pastatų ir statinių eksploatavimui.

Inicijuota 13 valstybinės žemės sklypų pardavimo aukcionų (2011 m. – 3 sklypų). Parduoti 4 žemės sklypai (2011 m. – 1 išnuomotas).

Buvo atnaujinta ir papildyta valstybinės žemės naudotojų, laikinai nesudariusių žemės nuomos sutarčių, duomenų bazė, pagal kurios duomenis papildomai (palyginti su 2011 m.) žemės nuomos mokesčiu apmokestinti 97 asmenys.

2012 metais buvo tęsiamos žemės paėmimo visuomenės poreikiams procedūros – valstybinės svarbos ekonominio projekto – Klaipėdos laisvosios ekonominės zonos plėtros teritorijoje Klaipėdoje, Lypkių gatvėje, projektui įgyvendinti. Visiškai atsiskaityta su 28 (iš 30) turto savininkais. Su 2 asmenimis vyksta teisminiai ginčai dėl kompensacijos dydžio, nėra išmokėtos piniginės kompensacijos, tačiau šie asmenys negyvena Klaipėdos LEZ plėtros teritorijoje. Paimta žemė ir statiniai Nekilnojamojo turto registre įregistruoti valstybės vardu.

**Statybos leidimų išdavimas ir statinių priežiūra**

2012 metais išduotų statybą leidžiančių dokumentų skaičius pagal rūšis pateikiamas 12 lentelėje.

**12 lentelė. Statybą leidžiančių dokumentų išdavimas (vienetais)**

| **Statybos rūšis** | **2005 m.** | **2006 m.** | **2007 m.** | **2008 m.** | **2009 m.** | **2010 m.** | **2011 m.** | **2012 m.** |
| --- | --- | --- | --- | --- | --- | --- | --- | --- |
| Nauja statyba | 206 | 247 | 256 | 251 | 206 | 215 | 137 | 124 |
| Rekonstrukcija | 251 | 211 | 182 | 183 | 174 | 169 | 106 | 58 |
| Modernizavimas |  |  |  |  |  |  | 7 | 8 |
| Inžineriniai tinklai | 110 |  |  |  |  |  |  |  |
| **Iš viso** | **608** | **521** | **497** | **472** | **425** | **413** | **250** | **190** |
| Rašytiniai pritarimai: |  |  |  |  |  |  |  |  |
| Kapitalinis remontas |  | 37 | 29 | 19 | 26 | 14 | 47 | 69 |
| Pastatų griovimas | 41 | 26 | 30 | 19 | 19 | 15 | 29 | 13 |
| Kiti (patalpų paskirties keitimas, paprastas remontas, nesudėtingų statinių statyba bei rekonstravimas) |  |  |  |  |  |  | 96 | 486 |
| Išduota pataisytų statybos leidimų | 103 |  |  |  |  |  |  |  |
| Perregistruota statybos leidimų | 58 | 35 | 59 | 60 | 45 | 47 | 52 | 28 |
| Perrašyta statybos leidimų |  | 45 | 41 | 58 | 42 | 19 |  |  |
| Pratęsta statybos leidimų |  | 3 | 2 | 1 |  |  |  | 2 |
| **Iš viso su pakeitimais:** | **769** | **604** | **599** | **591** | **512** | **479** | **474** | **788** |

2012 m. buvo išduoti 176 leidimai vykdyti žemės darbus ar teritorijų atitvėrimui bei eismo apribojimui (2011 metais buvo išduota 165 vnt.).

Vykdant statinių naudojimo priežiūrą (žr. 13 lentelę), patikrinti 103 daugiabučiai gyvenamieji pastatai ir 85 negyvenamieji pastatai. Iš jų 21 yra blogos būklės. Surašyti 56 nurodymai dėl pastatų techninės būklės priežiūros vykdymo ir techninės būklės gerinimo.

**13 lentelė. Statinių naudojimo priežiūros rezultatai.**

| **Eil.****Nr.** | **Statinių grupės (pagal jų naudojimo paskirtį) pavadinimas** | **Statinių skaičius pagal sudarytus statinių naudotojų sąrašus** | **Surašyta nurodymų (reikalavimų) dėl statinio techninės būklės** | **Įvykdyta nurodymų (reikalavimų)** |
| --- | --- | --- | --- | --- |
| **Iš viso** | **Iš jų patikrinti:** |
| **Iš viso** | **Blogos techninės būklės** |
| 1 | 2 | 3 | 4 | 5 | 6 | 7 |
| **2008 metai** |
| 1. | Gyvenamieji pastatai | 1982 | 332 | 5 | 16 | 12 |
| 2. | Negyvenamieji pastatai | 184 | 7 | 4 | 24 | 18 |
| **2009 metai** |
| 1. | Gyvenamieji pastatai | 3081 | 344 | 27 | 36 | 29 |
| 2. | Negyvenamieji pastatai | 251 | 23 | 18 | 15 | 5 |
| **2010 metai** |
| 1. | Gyvenamieji pastatai | 3084 | 182 | 11 | 17 | 8 |
| 2. | Negyvenamieji pastatai | 325 | 23 | 5 | 17 | 3 |
| **2011 metai** |
| 1. | Gyvenamieji pastatai  | 3088 | 137 | 3 | 25 | 16 |
| 2. | Negyvenamieji pastatai | 325 | 43 | 19 | 14 | 12 |
| **2012 metai** |
| 1. | Gyvenamieji pastatai  | 3088 | 103 | 5 | 28 | 15 |
| 2. | Negyvenamieji pastatai | 325 | 85 | 16 | 28 | 12 |

**XX. MIESTO ŪKIO DEPARTAMENTAS**

Departamentas yra atsakingas už: 1) miesto viešųjų erdvių, paplūdimių bei miesto kapinių priežiūrą ir tvarkymą; 2) savivaldybei priskirtų aplinkos apsaugos funkcijų vykdymą; 3) atliekų tvarkymo organizavimą; 4) keleivių vežimą viešuoju transportu; 5) vietinės reikšmės kelių ir gatvių priežiūrą ir saugų eismą; 6) būsto energetiką, renovavimą ir eksploataciją; 7) savivaldybės pastatų ir įrenginių eksploatacijos ir einamojo remonto darbų vykdymą; 8) civilinės saugos valstybinių funkcijų vykdymą. Miesto ūkio departamentas buvo atsakingas už Klaipėdos miesto savivaldybės 2012–2014 m. strateginio veiklos plano Aplinkos apsaugos, Susisiekimo sistemos priežiūros ir plėtros, Miesto infrastruktūros objektų priežiūros ir modernizavimo, Ugdymo proceso užtikrinimo programų priemonių vykdymą.

**Miesto viešųjų erdvių priežiūra ir tvarkymas**

Vykdant aplinkos tvarkymo darbus, gatvėse, skveruose, parkuose pašalinta 247 vnt. medžių (sausuolių, persenusių, su puviniais), nugenėta 755 vnt., pašalinta 7 vnt. tuopų, išfrezuoti 67 kelmai. Pasodinta 63 vnt. medžių Šiaurės pr., Liepų g., Žvejų g., Medelyno g. Atlikti medžių genėjimo darbai prie dviračių takų – iškirsta 1031,0 m2 menkaverčių krūmų ir medžių atžalų.

Buvo tęsiami vandens telkinių valymo darbai. Išvalyti Draugystės parko I, II ir III tvenkiniai, sutvarkyta aplinka, įrengti suolai, pasodinti medžiai. Išvalyti Draugystės parko IV ir V tvenkinių ir jungiamųjų griovių tarp jų dugnai, pradėtos formuoti pakrantės. Pradėti vykdyti Mumlaukio ežero dugno valymo ir pakrančių tvarkymo darbai.

Siekiant užtikrinti miesto paplūdimių priežiūrą buvo vykdomas jų sanitarinis rankinis valymas, remontuojamas inventorius, mediniai takai ir laiptai. Suremontuota ir atnaujinta 640 m2 medinių takų per kopagūbrius Smiltynės, Melnragės, Girulių poilsio zonose, atstatyti po audros suniokoti dveji mediniai laiptai bei įrengta neįgaliųjų nuovaža Neįgaliųjų paplūdimyje, remontuoti mediniai laiptai per kopas visame Melnragės ir Girulių paplūdimyje, keičiant atskiras pakopas, statramsčius bei porankius. Suremontuoti ir nudažyti 85 paplūdimių persirengimo komplektai.

Miesto gatvėse eksploatuojama ir prižiūrima 14016 šviestuvų. Siekiant sutaupyti lėšas elektros energijai įsigyti, 2012 metais buvo atjungta 2661 vnt. šviestuvų. Dėl lėšų trūkumo 2012 m. nebuvo vykdoma Klaipėdos miesto bendro naudojimo teritorijų apšvietimo gerinimo 2008–2018 m. programa, sustabdytas Klaipėdos miesto informacinių kelio ženklų sistemos įrengimo projekto įgyvendinimas.

2012 m. daug dėmesio skirta miesto gėlynų priežiūrai: vienmetėmis gėlėmis užsodinta 2148 m2 miesto gėlynų, įrengta 2509 m2 daugiamečių gėlynų, 268 m2 gėlynų konteineriuose.

Siekiant pašalinti 2012 m. liepos mėn. ir rugpjūčio mėn. audrų padarinius, atlikti šie darbai: nugenėta 435 vnt. medžių, išfrezuota 197 vnt. kelmų, pašalinta 288 vnt. medžių.

**Aplinkosauga**

2012 m. parengti ir patvirtinti Klaipėdos miesto savivaldybės strateginiai triukšmo žemėlapiai: kelių transporto paros ir nakties triukšmo žemėlapiai, pagrindinių kelių transporto paros ir nakties triukšmo žemėlapiai, geležinkelių transporto paros ir nakties triukšmo žemėlapiai, pramoninio paros ir nakties triukšmo žemėlapiai, įvairių triukšmo šaltinių bendro poveikio (suminis) paros ir nakties triukšmo žemėlapiai (iš viso 10 vnt.).

Parengtos ir patvirtintos Klaipėdos miesto savivaldybės triukšmo prevencijos zonos: transporto paros triukšmo prevencijos zonų žemėlapis ir pramoninio paros triukšmo prevencijos zonų žemėlapis.

Parengta 2012–2016 m. Klaipėdos miesto savivaldybės aplinkos monitoringo programa. Organizuotas Klaipėdos miesto savivaldybės aplinkos monitoringo vykdymas (triukšmo, paviršinių vandens telkinių).

Pabaigtas vykdyti projektas „Klimato kaita: poveikis, kaštai ir prisitaikymas Baltijos jūros regione (BaltCICA)“ pagal Europos teritorinio bendradarbiavimo tikslo Baltijos jūros regiono programą 2007–2013 m. Vykdant šį projektą parengtas Smeltalės upės krantų ruožo nuo Minijos gatvės iki Jūrininkų prospekto sutvarkymo, įrengiant reikalingą infrastruktūrą, projektas.

**Atliekų tvarkymas**

2012 metais buvo tobulinama savivaldybės organizuojama komunalinių atliekų tvarkymo sistema: parengti ir patvirtinti Vietinės rinkliavos už komunalinių atliekų surinkimą ir tvarkymą nuostatų pakeitimai; vietinės rinkliavos mokėtojams nuo 2013 m. 15 proc. sumažintos metinės komunalinių atliekų susikaupimo normos ir vietinės rinkliavos įmokos; parengta ir su UAB Klaipėdos regiono atliekų tvarkymo centru pasirašyta infrastruktūros vystymo sutartis dėl pusiau požeminių ir požeminių konteinerių aikštelių įrengimo apklausos ir projektavimo darbų vykdymo.

Vykdytas vietinės rinkliavos administravimas: nagrinėti fizinių ir juridinių asmenų prašymai dėl nulinės metinės vietinės rinkliavos ir kitos paskirties metinės vietinės rinkliavos taikymo už 2010 m. ir 2011 m., parengta 16 Savivaldybės administracijos direktoriaus įsakymų dėl nulinės metinės vietinės rinkliavos ir 11 − dėl kitos paskirties metinės vietinės rinkliavos taikymo. UAB Klaipėdos regiono atliekų tvarkymo centrui Savivaldybės administracijos direktoriaus įsakymais pavesta  799vietinės rinkliavos mokėtojams taikyti nulinę metinę vietinę rinkliavą bei 29 vietinės rinkliavos mokėtojams taikyti kitos paskirties metinę vietinę rinkliavą.

Siekiant pašalinti aplinkos teršimo šaltinius mieste, organizuotas 10 nelegalių sąvartynų sutvarkymas (išvežta 221 t statybinių atliekų, 24 t biologiškai skaidžių žaliųjų atliekų), 160 t padangų atliekų išvežimas atliekų tvarkytojui.

Organizuota kasmetinė pavasario talka, kurios metų buvo surinkta ir išvežta 138 tonų mišrių komunalinių ir 12 t biologiškai skaidžių atliekų. Sutvarkytos pavienės užterštos teritorijos: Galinio Pylimo g. 11, Rumpiškės g. 8, Minijos g. 135, Senosios Smiltelės g. aplink asfaltuotas aikšteles ir pakelės; Statybininkų pr. tęsinys, teritorijos dalis link UAB „Klaipėdos kartono tara“ ir kt.

Surinkta ir pristatyta perdirbti pavojingų atliekų: 24 kg gyvsidabrio, 480 kg dažų, klijų, lakų atliekų ir jų taros, 116 kg tepalų ir oro filtrų, tepaluotų atliekų, 1120 kg asbesto atliekų, išvalyta 42 m2 asfaltuoto paviršiaus, užteršto naftos produktais.

Siekiant informuoti miestiečius atliekų tvarkymo klausimais, vietinėje radijo stotyje vykdytas žaidimas – viktorina „Rūšiuoji – aplinką tausoji!“; pagaminti ir išplatinti lankstinukai „Kaip teisingai tvarkyti buityje susidarančias atliekas“, spalvinimo ir užduočių knygutės „Nepaprasta šluotos istorija“, pagaminti plakatai socialinei reklamai „Esu neabejingas gamtai, suteikiu atliekoms naują gyvenimą“; sukurti, pagaminti ir išplatinti daugkartinio naudojimo maišeliai „Aš neabejingas gamtai“.

**Keleivių vežimas viešuoju transportu**

2012 m. buvo patvirtinta Maršrutinių taksi integravimo į bendrąją viešojo transporto sistemą koncepcija, dalis maršrutinių taksi buvo integruoti į viešojo transporto sistemą.  Nuo 2012 m. rugsėjo mėn. aštuoniais maršrutais pradėjo važiuoti mažos talpos autobusai. Buvo pratęstos sutartys su keturių maršrutinių taksi vežėjais, kurie šalia bendros viešojo transporto sistemos vykdo greitojo viešojo transporto – ekspresų funkciją.

**Automobilių statymas**

2012 m. vyko intensyvios diskusijos dėl vietinės rinkliavos už automobilių statymą daugiabučių namų kiemuose (centrinėje miesto dalyje). Vienas iš pagrindinių patvirtintos rinkliavos tikslų – gyventojus skatinti kuo greičiau pradėti žemės sklypų įteisinimo procedūras ir tapti visateisiais savo gyvenamojo namo kiemo šeimininkais (jei žemė prie daugiabučio namo įteisinta kaip gyventojų nuosavybė, jiems nereikia mokėti rinkliavos už automobilių statymą toje teritorijoje). Diskusijų metu buvo suformuoti siūlymai sudaryti galimybę mėnesio abonementą įsigyti dešimčiai ar dvidešimčiai dienų; gyventojams išduoti leidimus ne tik pagal deklaruotą gyvenamąją vietą, bet ir pagal pateiktą įregistruotą gyvenamųjų patalpų nuomos sutartį; išduoti gyventojams leidimus statyti automobilius 200 m spinduliu nuo gyvenamos vietos; įrengti pigesnes vietas senamiesčio prieigose. Atsižvelgiant į aukščiau pateiktus siūlymus, atnaujinta vietinės rinkliavos už automobiliams statymą tvarka.

**Vietinės reikšmės kelių priežiūra ir saugus eismas**

2012 metais suremontuota 30,5 tūkst. m2 duobėtos asfaltbetonio dangos pagrindinėse miesto gatvėse (teikiant prioritetą toms gatvėms, kuriomis važinėja viešasis transportas). Įrengta 7,5 tūkst. m2 ištisinės asfaltbetonio dangos Šilutės plento ruože nuo Vingio g. iki Smiltelės g. Daugiabučių gyvenamųjų namų kiemuose suremontuota 3,7 tūkst. m2 asfaltbetonio dangų, suremontuota 1678 m kelio ir vejos bortų, 16 šulinių, 62 m3 smegduobių.

Siekiant užtikrinti saugų eismą mieste pastatyta 480 vnt. naujų kelio ženklų, atliekamas kelių dangų ženklinimas. Naujai įrengta šviesoforų įranga Dubysos g. ir Minijos g. sankryžoje (prie „Švyturio“ arenos).

**Būsto energetika, renovavimas ir eksploatacija**

2012 m. parengtas Klaipėdos miesto butų ir kitų patalpų savininkų bendrosios nuosavybės administratorių atrinkimo konkurso sąlygų aprašas, parengti 24 įsakymai dėl daugiabučių namų butų ir kitų patalpų savininkų bendrosios nuosavybės administravimo paskyrimo ar panaikinimo, 5 įsakymai dėl daugiabučio namo viešame aptarime svarstomo klausimo keisti gyvenamųjų patalpų paskirtį*.* Atlikta 12 planinių ir 2 neplaniniai daugiabučių namų administratorių veiklos patikrinimai, surašyti patikrinimo aktai bei įpareigojimai.

Gyventojai aktyviai domėjosi daugiabučių namų administravimo klausimais: gauta per 500 interesantų žodinių ir raštiškų paklausimų. Kreipiantis žodžiu, dominavo klausimai, susiję su bendrijos įkūrimu ir jos veikla bei dėl administratorių veiklos organizuojant bendrojo naudojimo objektų remonto darbus ir mokesčių už juos paskirstymą. Iš rašytinių skundų daugiausia nusiskundimų nagrinėta dėl mokesčių skaičiavimo teisingumo, namo administratorių prašomos informacijos nesuteikimo bei jų netinkamų funkcijų vykdymo.

**Civilinės saugos valstybinių funkcijų vykdymas**

2012 m. atlikta 13 planuotų civilinės saugos būklės patikrinimų: Klaipėdos Simono Dacho progimnazijos, Klaipėdos „Pajūrio“ pagrindinės mokyklos, Klaipėdos Ievos Simonaitytės pagrindinės mokyklos, UAB „Mabre LPC“, Klaipėdos „Pakalnutės“ mokyklos-darželio, Lietuvos aukštosios jūreivystės mokyklos, Klaipėdos „Nykštuko“ mokyklos-darželio, VšĮ Respublikinės Klaipėdos ligoninės, UAB „Klaipėdos arena“ „Švyturio“ arenos, AB „Baltijos laivų statykla“, UAB „Klaipėdos Akropolis“, AB „Klaipėdos energija“, AB „Lesto“ Klaipėdos tinklų eksploatavimo grupės, viešbučio „Ararat“.

Surengti 4 ekstremalių situacijų komisijos posėdžiai, surengtos ir gerai įvertintos savivaldybės lygio civilinės saugos funkcinės pratybos.

2012 metais parengtas ir patvirtintas Klaipėdos miesto savivaldybės ekstremaliųjų situacijų valdymo planas ir Ekstremaliųjų situacijų 2012–2014 metų prevencijos priemonių planas, AB „Klaipėdos jūrų krovinių kompanija“ krovos terminalo, AB „Klaipėdos nafta“ ir UAB „Krovinių terminalas“ išorės avariniai planai bei kiti planai

Parengtas Klaipėdos miesto savivaldybės teritorijoje esančių 6 pavojingų objektų su galimų padarinių (poveikio) zonomis, 8 valstybinės reikšmės objektų, civilinės saugos požiūriu svarbių savivaldybės objektų žemėlapis.

Nustatytas savivaldybės minimalus kolektyvinės apsaugos patalpų poreikis. Jis sudaro 78,6 tūkst. m2 patalpų apsaugos statiniuose, kuriuos ekstremalių situacijų ar karo metu galima pritaikyti kolektyvinei apsaugai.

2012 m. Klaipėdos apskrities priešgaisrinės gelbėjimo valdyba atliko Klaipėdos savivaldybės civilinės saugos būklės ir 2011–2012 metų civilinės saugos veiklos savivaldybėje organizavimo patikrinimą. Patikrinimo įvertinimas – gerai. Tai pirmas atvejis, kai buvo pasiektas toks geras savivaldybės civilinės saugos įvertinimo rezultatas.

*\_\_\_\_\_\_\_\_\_\_\_\_\_\_\_\_\_\_\_\_\_\_\_*